Avis juridique important

|

52004SC0833

Σύσταση για Γνώµη του Συµβουλίου κατ' εφαρμογή του άρθρου 9 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 σχετικά με το πρόγραμμα σύγκλισης της Σλοβακίας, 2004-2007  /* SEC/2004/0833 τελικό */

Σύσταση για ΓΝΩΜΗ ΤΟΥ ΣΥΜΒΟΥΛΙΟΥ κατ' εφαρμογή του άρθρου 9 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 σχετικά με το πρόγραμμα σύγκλισης της Σλοβακίας, 2004-2007(υποβάλλεται από την Επιτροπή)ΑΙΤΙΟΛΟΓΙΚΗ ΕΚΘΕΣΗΟ κανονισμός (ΕΚ) αριθ. 1466/97 του Συμβουλίου για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών [1] ορίζει ότι τα μη μετέχοντα κράτη μέλη, δηλαδή αυτά που δεν έχουν υιοθετήσει το ενιαίο νόμισμα, πρέπει να υποβάλλουν ανά τακτά χρονικά διαστήματα προγράμματα σύγκλισης στο Συμβούλιο και την Επιτροπή με σκοπό την άσκηση πολυμερούς εποπτείας δυνάμει του άρθρου 99 της συνθήκης.[1]  ΕΕ L 209, 2.8.1997. Το σύνολο των εγγράφων που μνημονεύονται στο παρόν κείμενο είναι δημοσιευμένο στον εξής δικτυακό τόπο:http://europa.eu.int/comm/economy_finance/ about/activities/sgp/main_en.htm.Σύμφωνα με το άρθρο 9 του προαναφερθέντος κανονισμού, το Συμβούλιο εξετάζει κάθε πρόγραμμα σύγκλισης με βάση τις εκτιμήσεις της Επιτροπής και της επιτροπής της οποίας η σύσταση προβλέπεται στο άρθρο 114 της συνθήκης («Οικονομική και Δημοσιονομική Επιτροπή»). Επί τη βάσει σύστασης της Επιτροπής και κατόπιν διαβουλεύσεων με την Οικονομική και Δημοσιονομική Επιτροπή, το Συμβούλιο εκδίδει γνώμη, αφού εξετάσει το εκάστοτε πρόγραμμα. Σύμφωνα με τον κανονισμό, τα κράτη μέλη υποχρεούνται να υποβάλλουν ετήσιες επικαιροποιήσεις των προγραμμάτων σύγκλισής τους, οι οποίες υπόκεινται ομοίως σε εξέταση από το Συμβούλιο σύμφωνα με τις ίδιες αυτές διαδικασίες.Οι δέκα χώρες που προσχώρησαν στην ΕΕ την 1η Μαΐου 2004 απολαύουν παρέκκλισης κι επομένως δεν μετέχουν στο ενιαίο νόμισμα. Ανέλαβαν τη δέσμευση να υποβάλουν η καθεμιά το πρόγραμμα σύγκλισής της το αργότερο μέχρι τις 15 Μαΐου 2004, καθώς και μια πρώτη επικαιροποίηση του προγράμματος αυτού προς τα τέλη του 2004.Το πρόγραμμα σύγκλισης της Σλοβακίας, που καλύπτει την περίοδο 2004-2007, υπεβλήθη στις 14 Μαΐου 2004. Οι υπηρεσίες της Επιτροπής αξιολόγησαν από τεχνική άποψη το εν λόγω πρόγραμμα, λαμβάνοντας υπόψη τα πορίσματα των εαρινών προβλέψεων του 2004, καθώς και τον Κώδικα Δεοντολογίας [2] και τις αρχές που διατυπώνονται στην ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο, της 27ης Νοεμβρίου 2002, για την ενίσχυση του συντονισμού των δημοσιονομικών πολιτικών [3]. Από την αξιολόγηση αυτή προέκυψαν τα ακόλουθα συμπεράσματα:[2]  Αναθεωρημένη γνώμη της Οικονομικής και Δημοσιονομικής Επιτροπής όσον αφορά το περιεχόμενο και τη μορφή των προγραμμάτων σταθερότητας και σύγκλισης, έγγραφο EFC/ECFIN/404/01 - Αναθ. 1 της 27.6.2001, που εγκρίθηκε από το Συμβούλιο Εκοφίν στις 10.7.2001.[3]  COM(2002) 668 τελικό, 27.11.2002.Η Σλοβακία υπέβαλε το πρώτο πρόγραμμα σύγκλισής της στις 14 Μαΐου 2004. Το πρόγραμμα καλύπτει την περίοδο από το 2004 έως το 2007 και, επιπλέον, περιλαμβάνει ενδεικτικές προβολές για το χρονικό διάστημα μέχρι το 2010. Το έγγραφο συμπεριλαμβάνει τα μέτρα που προβλέπονται στον προϋπολογισμό του 2004 και συνάδει με το αναλυτικό πολυετές σχέδιο δημοσιονομικού πλαισίου, που έχουν καταρτίσει οι αρχές για την περίοδο 2005-2007. Σε αυτό εκφράζεται η πρόθεση των αρχών για την υιοθέτηση του ευρώ το έτος 2008 ή το έτος 2009 το αργότερο.Η παρουσίαση του προγράμματος είναι πολύ καλή, ενώ το πρόγραμμα συνάδει εν πολλοίς με τις απαιτήσεις υποβολής στοιχείων του αναθεωρημένου «Κώδικα δεοντολογίας όσον αφορά το περιεχόμενο και τη μορφή των προγραμμάτων σταθερότητας και σύγκλισης» [4]. Υπερτερεί δε σε σύγκριση με τα προενταξιακά οικονομικά προγράμματα της περιόδου 2001-2003 από την άποψη της αφθονίας και της συνεκτικότητας των παρεχόμενων πληροφοριακών στοιχείων.[4]  Ειδικότερα, με μερικές ήσσονος σημασίας εξαιρέσεις (απουσιάζει μικρός αριθμός προβολών για τα έτη 2006 και 2007 στον πίνακα περί εξωγενών παραδοχών, ενώ τα στοιχεία για την κατανάλωση του δημόσιου τομέα παρέχονται μόνο σε συνολική μορφή [σειρές 16 και 17 από κοινού] στον πίνακα 2), οι συνημμένοι στο πρόγραμμα πίνακες του κώδικα δεοντολογίας περιλαμβάνουν όχι μονάχα τα υποχρεωτικά αλλά και τα προαιρετικά στοιχεία που επισημαίνονται στον κώδικα. Πέραν αυτού, το πρόγραμμα παρέχει ευρύ φάσμα συμπληρωματικών στοιχείων. Ακόμη, είναι πλέον διαθέσιμοι κατά προσέγγιση και σε ενοποιημένη βάση οι δείκτες των δαπανών και των εσόδων σε σχέση με το ΑΕΠ, καθώς και αναλυτικά στοιχεία γι'αυτούς με βάση τις ταξινομήσεις ESA95 για το χρονικό διάστημα που έχει μεσολαβήσει από το 2002, ενώ, για το προγενέστερο χρονικό διάστημα, εξακολουθούν να μην είναι διαθέσιμοι ενοποιημένοι δείκτες των δαπανών και των εσόδων σε σχέση με το ΑΕΠ.Το έλλειμμα της γενικής κυβέρνησης μειώθηκε στο 3,6% του ΑΕΠ το 2003, ποσοστό που υπερβαίνει την καθοριζόμενη στη συνθήκη τιμή αναφοράς (3% του ΑΕΠ). Η Επιτροπή κίνησε τη διαδικασία υπερβολικού ελλείμματος σε σχέση με τη Σλοβακία στις 12 Μαΐου 2004, με την έκδοση έκθεσης κατ' εφαρμογή του άρθρου 104 παράγραφος 3 της συνθήκης. Η Οικονομική και Δημοσιονομική Επιτροπή εξέδωσε τη γνώμη της επί της έκθεσης αυτής στις 25 Μαΐου. Στις 5 Ιουλίου 2004, το Συμβούλιο αναμένεται να αποφασίσει, με βάση τις συστάσεις της Επιτροπής, ότι υφίσταται υπερβολικό έλλειμμα στη Σλοβακία και να απευθύνει στη Σλοβακία συστάσεις για τον τερματισμό της κατάστασης αυτής.Το μακροοικονομικό σενάριο που παρουσιάζεται είναι ευλογοφανές και συμβαδίζει εν πολλοίς με τις προβλέψεις της Επιτροπής. Ειδικότερα, έπειτα από τη σταθερή αύξηση του ρυθμού αύξησης του πραγματικού ΑΕΠ από 1,5% το 1999 σε 4,2% το 2003, το πρόγραμμα προβλέπει ότι η μεγέθυνση του πραγματικού ΑΕΠ θα συνεχισθεί με τον ίδιο περίπου ρυθμό και κατά τα έτη 2004 και 2005, στηριζόμενη από την ολοένα και εντονότερη εγχώρια ζήτηση, με παράλληλη εξασθένηση της εξωτερικής συμβολής στην οικονομική ανάπτυξη. Πέραν του χρονικού ορίζοντα των προβλέψεων της Επιτροπής, συγκεκριμένα για τα έτη 2006 και 2007, το πρόγραμμα περιλαμβάνει την ευλογοφανή πρόβλεψη ότι η οικονομική ανάπτυξη θα επιταχυνθεί και θα φθάσει το ποσοστό του σχεδόν 5% (το ποσοστό αυτό συνάδει εν πολλοίς με το φάσμα των διαθέσιμων εκτιμήσεων για τη δυνητική οικονομική ανάπτυξη μέχρι τότε), υποστηριζόμενη από την εκ νέου ενίσχυση των εξαγωγών, καθώς θα αρχίσει να εκδηλώνεται η επίδραση της ενίσχυσης των εξαγωγικών δυνατοτήτων ως αποτέλεσμα ξένων άμεσων επενδύσεων. Καθ' όλη την περίοδο αναφοράς του προγράμματος, οι εξαγωγές ευνοούνται από την αναμενόμενη ενίσχυση του ρυθμού οικονομικής ανάπτυξης στους σημαντικότερους εμπορικούς εταίρους της Σλοβακίας μέχρι το έτος 2005, καθώς και από τη στατική αλλά ισχυρή οικονομική τους ανάπτυξη από εκεί και πέρα. Με βάση τις προοπτικές για την ανάπτυξη της οικονομίας και τις πρόσφατες, περισσότερο αποφασιστικές, μεταρρυθμίσεις στην αγορά εργασίας, η ανεργία αναμένεται να ελαττωθεί σταδιακά σε περίπου 14½% έως το 2007 (το 2003 υπερέβαινε ελαφρώς το 17%).Ο πληθωρισμός προβλέπεται να μειωθεί με γοργούς ρυθμούς μετά το έτος 2004 (διαμορφούμενος σε ποσοστό κάτω του 3% το 2006 και το 2007), καθώς θα αποκλιμακωθούν οι τιμές που υπόκεινται σε κρατικό έλεγχο. Η προβολή για τον πληθωρισμό είναι ρεαλιστική, υπό την προϋπόθεση ότι θα υπάρξει απαρέγκλιτη συγκράτηση των δευτερογενών συνεπειών, παραδείγματος χάρη με την αντιστάθμιση του καθορισμού των μισθών με αναδρομική ισχύ, ιδίως δε στον δημόσιο τομέα, εξαιτίας δυνητικά δυσμενών επιπτώσεων επίδειξης. Η νομισματική πολιτική στοχεύει στην επίτευξη έμμεσου στόχου για τον πληθωρισμό, κατατείνοντας συγχρόνως στην άμβλυνση της υπέρμετρης μεταβλητότητας των συναλλαγματικών ισοτιμιών και στην εξουδετέρωση των πιέσεων που σχετίζονται με τις συναλλαγματικές ισοτιμίες και οι οποίες θεωρούνται μη συμβατές με τα θεμελιώδη μεγέθη της οικονομίας. Τα επιτόκια που καθορίζονται βάσει πολιτικής έχουν μειωθεί συνεπεία των ανησυχιών για την ισχύ του εθνικού νομίσματος, το οποίο έχει ανατιμηθεί κατά 10% περίπου από τα μέσα του 2002, αλλά και χάρη στη στήριξη των συνεχιζόμενων προσπαθειών δημοσιονομικής εξυγίανσης. Το πρόγραμμα υποδηλώνει ότι η Σλοβακία θα αρχίσει να μετέχει στον μηχανισμό ERM II το 2005 ή το 2006.Το πρόγραμμα αποσκοπεί στη μείωση του ελλείμματος της γενικής κυβέρνησης στο 3,0% του ΑΕΠ έως το 2007, από 3,6% του ΑΕΠ το 2003, ούτως ώστε να γίνει σεβαστό το κριτήριο για το έλλειμμα που καθορίζεται στη συνθήκη του Μάαστριχτ. Η μεθοδολογία προσαρμογής συμβαδίζει σχεδόν πλήρως με το προενταξιακό οικονομικό πρόγραμμα του 2003 (για την περίοδο έως το 2006) και με τους ακόλουθους ενδιάμεσους στόχους για το έλλειμμα: 4,0% του ΑΕΠ το 2004, 3,9% του ΑΕΠ το 2005 και 3,9% του ΑΕΠ το 2006. Με δεδομένο την εφαρμογή δέσμης μέτρων φορολογικής μεταρρύθμισης, η οποία είναι μεν φιλόδοξη αλλά αναμένεται να είναι κατά βάση ουδέτερη όσον αφορά τα έσοδα (πρόκειται κατά βάση για μετατόπιση των φορολογικών βαρών από την άμεση στην έμμεση φορολογία, με ισχύ από τις αρχές του 2004), η διαδικασία προσαρμογής κατά την περίοδο αναφοράς του προγράμματος στηρίζεται σε μειώσεις των πρωτογενών δαπανών κατά 1,5% του ΑΕΠ. Οι μειώσεις αυτές συνοδεύονται σε μεγάλο βαθμό από διαρθρωτικές μεταρρυθμίσεις, πρωτίστως στους τομείς της υγείας και της κοινωνικής προστασίας, οι οποίες, ως επί το πλείστον, έχουν ήδη θεσπισθεί νομοθετικώς και τεθεί σε εφαρμογή.Υπό συνθήκες, ιδίως, εύρωστης οικονομικής ανάπτυξης, η σχεδιαζόμενη μείωση του ελλείμματος κατά ποσοστό που δεν υπερβαίνει το 0,6% του ΑΕΠ σε μία τετραετία δεν κρίνεται ιδιαίτερα φιλόδοξη. Επιπλέον, η μείωση αυτή είναι οπισθοβαρής. Ωστόσο, είναι αναγκαίο να ληφθούν υπόψη οι παρακάτω διαμορφωτικοί παράγοντες: πρώτον, η σχετικά μεγάλη μείωση του ελλείμματος μεταξύ του 2002 και του 2003 κατά 2,1% του ΑΕΠ, η οποία ήταν εν πολλοίς αποτέλεσμα μη επαναλαμβανόμενων παραγόντων. δεύτερον, το γεγονός ότι η προσαρμογή στηρίζεται στο σκέλος των δαπανών. τρίτον, η καθιέρωση το 2005 ενός χρηματοδοτούμενου πυλώνα για τις συντάξεις, γεγονός που οδηγεί σε αναδιάταξη των εισφορών κοινωνικής ασφάλισης και, κατ' επέκταση, σε συρρίκνωση των εσόδων της γενικής κυβέρνησης, με αφετηρία μισή ποσοστιαία μονάδα του ΑΕΠ το 2005 και κορύφωση στη 1 ποσοστιαία μονάδα του ΑΕΠ μέχρι τα τέλη της περιόδου αναφοράς του προγράμματος. και, τέταρτον, η αύξηση των δημόσιων επενδύσεων κατά τον χρονικό ορίζοντα του προγράμματος. Σε συνάρτηση με την απαρέγκλιτη συγκράτηση των κινδύνων στο σκέλος των δαπανών, η οποία θα υποβοηθείτο από τον καθορισμό υποχρεωτικών, μεσοπρόθεσμων ανώτατων ορίων για τις δαπάνες, σε περίπτωση που τα φορολογικά έσοδα αποδειχθούν υψηλότερα των προϋπολογισθέντων κατά το 2004 και ακολούθως, τούτο θα παρείχε μία ευπρόσδεκτη ευκαιρία για την επιτάχυνση της μείωσης του ελλείμματος σε σύγκριση με ό,τι προβλέπεται στο πρόγραμμα.Η δυνατότητα επίσπευσης της μείωσης του ελλείμματος είναι ένας παράγοντας ιδιαίτερης σημασίας. Όχι μόνο θα επέτρεπε τη μείωση του ελλείμματος της γενικής κυβέρνησης σε ποσοστό κατώτερο του 3,0% του ΑΕΠ το 2007, αλλά επιπλέον θα προετοίμαζε το έδαφος για την επίτευξη του δεύτερου μείζονος στόχου που διατυπώνεται στο πρόγραμμα, δηλαδή μιας διαρθρωτικής δημοσιονομικής θέσης σχεδόν ισοσκελισμένης ή πλεονασματικής μέχρι τα τέλη της δεκαετίας, καθώς επίσης για την επίτευξη επαρκούς περιθωρίου ασφαλείας έναντι του ενδεχομένου παραβίασης της τιμής αναφοράς του 3% του ΑΕΠ, που καθορίζεται στη συνθήκη για το κριτήριο του ελλείμματος υπό κανονικές μακροοικονομικές διακυμάνσεις. Πέραν αυτού, η επιτάχυνση της μείωσης του ελλείμματος κάθε φορά που δίδεται τέτοια ευκαιρία θα επέτρεπε επίσης τη δημιουργία αναχώματος για την αντιμετώπιση του κινδύνου δυσμενών εξελίξεων. Καίτοι οι πιθανότητες αστόχησης το 2004 γέρνουν ελαφρώς προς τη θετική πλευρά, θεωρείται ότι οι κίνδυνοι καθ' όλη την περίοδο αναφοράς του προγράμματος είναι σε γενικές γραμμές ισορροπημένοι. Παρόλα αυτά, υπάρχουν ενδείξεις ότι σοβαροί κίνδυνοι για δυσμενείς εξελίξεις είναι συγκεντρωμένοι στο σκέλος των εξόδων και περιλαμβάνουν, ιδίως, καθυστερήσεις σε σχέση με τη σχεδιαζόμενη μεταρρύθμιση του συστήματος ιατροφαρμακευτικής περίθαλψης και την έλλειψη μέτρων εξορθολογισμού του δημόσιου τομέα.Οι εξαγγελίες των αρχών για διαρθρωτικές μεταρρυθμίσεις, οι οποίες κατά το μεγαλύτερο μέρος έχουν ήδη θεσπισθεί νομοθετικώς και τεθεί σε ισχύ, επαυξάνουν την ποιοτική στάθμη των δημόσιων οικονομικών, τόσο στο σκέλος των εσόδων (δέσμη μέτρων φορολογικής μεταρρύθμισης) όσο και στο σκέλος των εξόδων (ιδίως για τους τομείς της ιατροφαρμακευτικής περίθαλψης και της κοινωνικής προστασίας), και είναι πιθανό να τονώσουν την οικονομική ανάπτυξη, μεταξύ άλλων με την ενίσχυση των κινήτρων προς εργασία (π.χ. με την καλύτερη στόχευση των κοινωνικών μεταβιβάσεων) και των κινήτρων για τη δημιουργία νέων θέσεων εργασίας.Το πρόγραμμα προβλέπει αύξηση της αναλογίας του χρέους προς το ΑΕΠ μεταξύ του 2003 και του 2005 κατά 2½ ποσοστιαίες μονάδες και τη διαμόρφωσή της στο 46,4%, ποσοστό που συμβαδίζει εν πολλοίς με την πρόβλεψη της Επιτροπής. Για τη συνέχεια, προβλέπει μείωσή της στο 45,5% μέχρι το 2007. Ο ρόλος των προσαρμογών αποθεμάτων-ροών για τον καθορισμό της πορείας του χρέους, που ήταν σημαντικός προ του 2003 λόγω των ιδιωτικοποιήσεων και άλλων έκτακτων παραγόντων, έχει περιορισθεί σημαντικά. Το έτος 2004 αποτελεί αξιοσημείωτη εξαίρεση, η οποία οφείλεται κυρίως στο ότι το έλλειμμα σε εθνικολογιστική βάση είναι χαμηλότερο από το έλλειμμα σε ταμειακή βάση.Σε ό,τι αφορά τη μακροπρόθεσμη διατηρησιμότητα, οι προβολές του προγράμματος εξαρτώνται από την απαρέγκλιτη επίτευξη των στόχων της δημοσιονομικής εξυγίανσης (με κατάληξη δημοσιονομική θέση σχεδόν ισοσκελισμένη ή πλεονασματική έως το έτος 2010), από την ολοσχερή υλοποίηση των σχεδιαζόμενων πολιτικών (περιλαμβανομένων πρόσθετων αυξήσεων του ορίου ηλικίας για τη συνταξιοδότηση μετά τον χρονικό ορίζοντα που καλύπτει το πρόγραμμα) και από τις υποκείμενες δημογραφικές παραδοχές, ιδίως δε από τον δείκτη γονιμότητας, ο οποίος ενδεχομένως να είναι υπερβολικά αισιόδοξος. Υπό τις συνθήκες αυτές, οι προβολές υποδηλώνουν ότι η Σλοβακία θα έχει σχετικά καλές προϋποθέσεις για να αντιμετωπίσει το δημοσιονομικό κόστος της γήρανσης του πληθυσμού. Εκτός από κάποιους πρόσθετους κινδύνους που ενδέχεται να διαφανούν μακροπρόθεσμα, οι βασικοί κίνδυνοι αστόχησης των σχετικών προβολών πηγάζουν από τη μη υλοποίηση ή από την καθυστερημένη υλοποίηση των μεταρρυθμίσεων ή από τυχόν οπισθοδρόμηση σε σύγκριση με μεταρρυθμίσεις που έχουν ήδη υλοποιηθεί.Πίνακας: Σύγκριση βασικών μακροοικονομικών και δημοσιονομικών προβλέψεων>ΘΕΣΗ ΠIΝΑΚΑ>Με βάση τις ανωτέρω εκτιμήσεις, η Επιτροπή ενέκρινε τη συνημμένη σύσταση για γνώμη του Συμβουλίου σχετικά με το πρόγραμμα σύγκλισης της Σλοβακίας και τη διαβιβάζει ήδη στο Συμβούλιο.Σύσταση για ΓΝΩΜΗ ΤΟΥ ΣΥΜΒΟΥΛΙΟΥ  κατ' εφαρμογή του άρθρου 9 παράγραφος 3  του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 σχετικά με το πρόγραμμα σύγκλισης της Σλοβακίας, 2004-2007ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1466/97 του Συμβουλίου της 7ης Ιουλίου 1997 για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών [5], και ιδίως το άρθρο 9 παράγραφος 3,[5]  ΕΕ L 209, 2.8.1997, σελ. 1. Τα έγγραφα που μνημονεύονται στο παρόν κείμενο είναι δημοσιευμένα στον εξής δικτυακό τόπο:http://europa.eu.int/comm/economy_finance/ about/activities/sgp/main_en.htm.τη σύσταση της Επιτροπής,Κατόπιν διαβουλεύσεων με την Οικονομική και Δημοσιονομική Επιτροπή,ΕΞΕΔΩΣΕ ΤΗΝ ΕΞΗΣ ΓΝΩΜΗ:Στις [5 Ιουλίου 2004], το Συμβούλιο εξέτασε το πρόγραμμα σύγκλισης της Σλοβακίας, που καλύπτει την περίοδο από το 2004 έως το 2007 και το οποίο, επιπλέον, περιλαμβάνει ενδεικτικές προβολές για την περίοδο έως το 2010. Το πρόγραμμα συνάδει εν πολλοίς με τις απαιτήσεις υποβολής στοιχείων του αναθεωρημένου «Κώδικα δεοντολογίας όσον αφορά το περιεχόμενο και τη μορφή των προγραμμάτων σταθερότητας και σύγκλισης».Η δημοσιονομική στρατηγική στην οποία βασίζεται το πρόγραμμα αποσκοπεί στη μείωση του ελλείμματος της γενικής κυβέρνησης στο 3,0% του ΑΕΠ μέχρι το 2007 από 3,6% του ΑΕΠ το 2003, ούτως ώστε να εκπληρωθεί το κριτήριο για το έλλειμμα σύμφωνα με τη συνθήκη του Μάαστριχτ, με τους ακόλουθους ενδιάμεσους στόχους για το έλλειμμα: 4,0% του ΑΕΠ το 2004, 3,9% του ΑΕΠ το 2005 και 3,9% του ΑΕΠ το 2006. Η μείωση του ελλείμματος αναμένεται να πραγματοποιηθεί κυρίως το 2007. Το πρόγραμμα προβλέπει προσαρμογή με θεμέλιο μειώσεις των πρωτογενών δαπανών κατά 1,5% του ΑΕΠ. Οι μειώσεις αυτές συνοδεύονται σε μεγάλο βαθμό από διαρθρωτικές μεταρρυθμίσεις, πρωτίστως στους τομείς της ιατροφαρμακευτικής περίθαλψης και της κοινωνικής προστασίας, οι οποίες, ως επί το πλείστον, έχουν ήδη θεσπισθεί νομοθετικώς και τεθεί σε εφαρμογή. Οι μεταρρυθμίσεις στο σκέλος των εξόδων πραγματοποιούνται με δεδομένο την εφαρμογή δέσμης μέτρων φορολογικής μεταρρύθμισης, η οποία είναι μεν φιλόδοξη αλλά αναμένεται να είναι κατά βάση ουδέτερη όσον αφορά τα έσοδα (είναι ήδη σε ισχύ από τις αρχές του 2004). Οι φορολογικές μεταρρυθμίσεις έγκεινται κατά βάση σε μετατόπιση των φορολογικών βαρών από την άμεση στην έμμεση φορολογία. Επιπλέον, το 2005 θα καθιερωθεί ένας χρηματοδοτούμενος πυλώνας για τις συντάξεις, γεγονός που οδηγεί σε συρρίκνωση των εσόδων της γενικής κυβέρνησης, με αφετηρία μισή ποσοστιαία μονάδα του ΑΕΠ περίπου το 2005 και κορύφωση στη 1 ποσοστιαία μονάδα του ΑΕΠ μέχρι τα τέλη της περιόδου αναφοράς του προγράμματος.Επί τη βάσει των στοιχείων που είναι διαθέσιμα σήμερα, το μακροοικονομικό σενάριο στο οποίο στηρίζεται το πρόγραμμα φαίνεται να αντικατοπτρίζει ευλογοφανείς παραδοχές για την οικονομική ανάπτυξη (προβλέπεται οικονομική ανάπτυξη κάπως υψηλότερη του 4% το 2004 και το 2005, καθώς και επιτάχυνση της οικονομικής ανάπτυξης σε σχεδόν 5% το 2006 και το 2007), χάρη στην περαιτέρω ενίσχυση των εξαγωγών ως αποτέλεσμα της επέκτασης των εξαγωγικών δυνατοτήτων υπό την ώθηση ξένων άμεσων επενδύσεων. Η προσδοκώμενη συρρίκνωση της ανεργίας θα απαιτήσει τη συνέχιση της εργώδους εφαρμογής πολιτικών με τις οποίες να αντιμετωπίζονται τα βαθιά ριζωμένα προβλήματα στην αγορά εργασίας, λαμβανομένου υπόψη του εξαιρετικά υψηλού ποσοστού ανεργίας που εξακολουθεί να καταγράφεται στη Σλοβακία. Η πρόβλεψη για ταχεία αποκλιμάκωση του πληθωρισμού μετά το 2004, οπότε και θα περιορισθεί το μέγεθος των προσαρμογών των τιμών που καθορίζονται από το κράτος και των αυξήσεων των έμμεσων φόρων, είναι εφικτή, υπό την προϋπόθεση ότι θα υπάρξει απαρέγκλιτη τιθάσευση των δευτερογενών συνεπειών. Ειδικότερα, η πορεία των μισθών, μη εξαιρουμένου του δημόσιου τομέα, δεν πρέπει να έχει ως γνώμονα την παρελθούσα πορεία του πληθωρισμού.Το πρόγραμμα προβλέπει ότι το έλλειμμα της γενικής κυβέρνησης θα μειωθεί στη σχετική τιμή αναφοράς (3% του ΑΕΠ) το 2007 και ότι θα συρρικνωθεί ακόμη περισσότερο στη συνέχεια. Με βάση την παραδοχή για λίαν ισχυρή ανάπτυξη της σλοβακικής οικονομίας, το μέγεθος και η μεθοδολογία της μείωσης του ελλείμματος δεν φαίνονται πολύ φιλόδοξα. Παρόλα αυτά, επιβάλλεται να ληφθούν ιδίως υπόψη οι ακόλουθοι διαμορφωτικοί παράγοντες: η σχεδιαζόμενη μείωση των πρωτογενών δαπανών, η μείωση των εσόδων συνεπεία της μεταρρύθμισης των συντάξεων, καθώς και η - εν μέρει μεμονωμένου χαρακτήρα - προσαρμογή που επετεύχθη το 2003. Οι δημοσιονομικές εξελίξεις σύμφωνα με το πρόγραμμα φαίνεται να επαρκούν για τη μείωση του ελλείμματος στη σχετική μέγιστη επιτρεπόμενη τιμή (3% του ΑΕΠ) μέχρι τα τέλη της περιόδου αναφοράς του προγράμματος. Οι κίνδυνοι για τις δημοσιονομικές προβολές στο συνολικό χρονικό ορίζονται που καλύπτει το πρόγραμμα φαίνονται σε γενικές γραμμές ισορροπημένοι και γέρνουν προς τη θετική πλευρά το 2004, κατά το οποίο προβλέπεται οριακή αύξηση του ελλείμματος. Οι κίνδυνοι δυσμενών εξελίξεων δείχνουν να είναι συγκεντρωμένοι στο σκέλος των δαπανών και συνίστανται κυρίως στο ενδεχόμενο καθυστέρησης των προτεινόμενων πρόσθετων μεταρρυθμίσεων του συστήματος ιατροφαρμακευτικής περίθαλψης και στην έλλειψη περαιτέρω μέτρων εξορθολογισμού του δημόσιου τομέα. Η επίτευξη των στόχων που έχουν τεθεί για το έλλειμμα θα εξαρτηθεί από την ικανότητα της κυβέρνησης να ελέγξει τις πρωτογενείς δαπάνες, κάτι στο οποίο θα συνέβαλε ο καθορισμός υποχρεωτικών, μεσοπρόθεσμων ανώτατων ορίων για τις δαπάνες. Οι όποιες ευκαιρίες παρουσιασθούν, ιδίως υπό τη μορφή φορολογικών εσόδων υψηλότερων των αναμενόμενων, είναι σκόπιμο να αξιοποιηθούν με στόχο την επιτάχυνση της μείωσης του ελλείμματος. Κάτι τέτοιο, εκτός του ότι θα αύξανε την πιθανότητα επίτευξης ελλείμματος χαμηλότερου του 3% του ΑΕΠ το 2007, θα προετοίμαζε επιπλέον το έδαφος, αφενός, για την επίτευξη του δεύτερου μείζονος δημοσιονομικού στόχου που διατυπώνεται στο πρόγραμμα, δηλαδή μιας διαρθρωτικής δημοσιονομικής θέσης σχεδόν ισοσκελισμένης ή πλεονασματικής, ενωρίτερα από το 2010, που αποτελεί τη διορία η οποία καθορίζεται για τον σκοπό αυτό στο πρόγραμμα, και, αφετέρου, για την επίτευξη επαρκούς περιθωρίου ασφαλείας έναντι του ενδεχομένου παραβίασης της τιμής αναφοράς του 3% του ΑΕΠ, που καθορίζεται στη συνθήκη για το κριτήριο του ελλείμματος υπό κανονικές μακροοικονομικές διακυμάνσεις. Πέραν αυτού, θα δημιουργούσε καλύτερες προϋποθέσεις για την αντιμετώπιση του ενδεχόμενου θεαματικής διόγκωσης των κεφαλαιακών εισροών.Το πρόγραμμα προβλέπει αύξηση της αναλογίας του χρέους μεταξύ του 2003 και του 2005 κατά 2½ ποσοστιαίες μονάδες στο 46,4% και την εκ νέου μείωσή της στο 45,5% μέχρι το 2007. Η Σλοβακία φαίνεται να έχει σχετικά καλές προϋποθέσεις για να αντιμετωπίσει το δημοσιονομικό κόστος της γήρανσης του πληθυσμού. Η μακροπρόθεσμη διατηρησιμότητα εξαρτάται από την απαρέγκλιτη επίτευξη των στόχων της δημοσιονομικής εξυγίανσης και από την ολοσχερή υλοποίηση των σχεδιαζόμενων πολιτικών. Ειδικότερα, σε ό,τι αφορά τους δείκτες γονιμότητας, οι δημογραφικές παραδοχές στις οποίες στηρίζονται οι σχετικές προβολές του προγράμματος είναι ενδεχομένως υπερβολικά αισιόδοξες. Οι βασικοί κίνδυνοι που απειλούν τη μακροπρόθεσμη διατηρησιμότητα πηγάζουν από τη μη υλοποίηση ή από την καθυστερημένη υλοποίηση των μεταρρυθμίσεων ή από τυχόν οπισθοδρόμηση σε σύγκριση με μεταρρυθμίσεις που έχουν ήδη υλοποιηθεί.****Στις [5 Ιουλίου 2004], το Συμβούλιο αποφάσισε κατ' εφαρμογή του άρθρου 104 παράγραφος 6 της συνθήκης, με βάση τις συστάσεις της Επιτροπής, ότι υφίσταται υπερβολικό έλλειμμα στη Σλοβακία και απηύθυνε στη Σλοβακία συστάσεις, δυνάμει του άρθρου 104 παράγραφος 7, για τον τερματισμό της κατάστασης αυτής. Στις εν λόγω συστάσεις το Συμβούλιο διατυπώνει συμβουλές επί της ακολουθητέας πολιτικής.Βασικές προβλέψεις του προγράμματος σύγκλισης της Σλοβακίας>ΘΕΣΗ ΠIΝΑΚΑ>


Avis juridique important

|

31977H0713

77/713/ΕΟΚ: Σύσταση του Συμβουλίου της 25ης Οκτωβρίου 1977 περί της ορθολογικής χρησιμοποιήσεως της ενεργείας στις βιομηχανικές επιχειρήσεις

Επίσημη Εφημερίδα αριθ. L 295 της 18/11/1977 σ. 0003 - 0004 Ελληνική ειδική έκδοση: Κεφάλαιο 12 τόμος 1 σ. 0229  Ισπανική ειδική έκδοση: Κεφάλαιο 12 τόμος 3 σ. 0036  Πορτογαλική ειδική έκδοση : Κεφάλαιο 12 τόμος 3 σ. 0036

ΣΥΣΤΑΣΗ ΤΟΥ ΣΥΜΒΟΥΛΙΟΥ της 25ης Οκτωβρίου 1977 περί της ορθολογικής χρησιμοποιήσεως της ενεργείας στις βιομηχανικές επιχειρήσειςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  το σχέδιο της Επιτροπής,  Εκτιμώντας:  ότι, στο ψήφισμά του της 17ης Σεπτεμβρίου 1974, περί της νέας στρατηγικής για την ενεργειακή πολιτική της Κοινότητος(1), το Συμβούλιο ενέκρινε ως στόχο τη μείωση του ρυθμού αυξήσεως της εσωτερικής καταναλώσεως με τη λήψη μέτρων ορθολογικής  χρησιμοποιήσεως και εξοικονομήσεως της ενεργείας, χωρίς αυτό να θέσει σε κίνδυνο τους στόχους της οικονομικής και κοινωνικής αναπτύξεως- ότι η βελτίωση της ορθολογικής χρησιμοποιήσεως της ενεργείας είναι γενικά επωφελής για το περιβάλλον- ότι στο ψήφισμά του της 17ης Δεκεμβρίου 1974, περί του προγράμματος κοινοτικής δράσεως στον τομέα της ορθολογικής χρησιμοποιήσεως της ενεργείας(2) το Συμβούλιο έλαβε υπό σημείωση ότι, στην ανακοινωσή της προς το Συμβούλιο με τίτλο "Ορθολογική  χρησιμοποίηση της ενεργείας" η Επιτροπή κατήρτισε ένα πρόγραμμα κοινοτικής δράσεως στο θέμα αυτό- ότι ο βιομηχανικός τομέας προσφέρεται επίσης για μια καλύτερη χρησιμοποίηση της ενεργείας, με σεβασμό των ιδιαιτέρων οικονομικών του στόχων, και ότι αυτή η δυνατότητα διαφοροποιείται ανάλογα με το μέγεθος, την τοποθεσία, τις τεχνικές διαδικασίες  κατασκευής και τα προϊόντα της επιχειρήσεως- ότι πρέπει να ενημερωθούν, να ευαισθητοποιηθούν και να ενθαρρυνθούν, σύμφωνα με τα άρθρα 92 και επόμενα της συνθήκης, οι επιχειρήσεις στις προσπάθειες τους για εξοικονόμηση ενεργείας και ότι πρέπει επίσης να γενικευθούν οι πρωτοβουλίες ορισμένων Κρατών  μελών να δημιουργήσουν δημόσια ή επίσημα όργανα επιφορτισμένα με αυτά τα καθήκοντα- ότι η ήδη ισχύουσα πρακτική, ιδίως στις μεγάλες επιχειρήσεις με υψηλή κατανάλωση ενεργείας, του διορισμού ενός υπευθύνου για ενεργειακά θέματα, θα έπρεπε να γενικευθεί- ότι τα ανωτέρω αναφερθέντα όργανα πρέπει να παρακολουθούν τις προόδους που πραγματοποιούν οι επιχειρήσεις κατά την εκτέλεση των προγραμμάτων εξοικονομήσεως ενεργείας- ότι, λαμβανομένου υπόψη ότι ένα από τα πιο αποδοτικά μέσα, σε κοινοτικό επίπεδο, είναι η περιοδική και συστηματική ανταλλαγή των γνώσεων που αποκτώνται για τους τρόπους εξοικονομήσεως ενεργείας, μεταξύ των επιχειρήσεων της Κοινότητος και ιδίως μεταξύ  των μικρών και μεσαίων επιχειρήσεων, οι επαγγελματικές οργανώσεις πρέπει να συγκεντρώνουν από τους υπευθύνους επί ενεργειακών θεμάτων πληροφορίες για τις εμπειρίες τους και τις δυσκολίες που συνάντησαν, με σκοπό να τις διαδώσουν- ότι οι επαγγελματικές  αυτές οργανώσεις πρέπει επίσης να οργανώνουν περιοδικά συγκεντρώσεις και σεμινάρια για να αντιπαραβάλλουν τις εμπειρίες των μελών τους,  ΣΥΝΙΣΤΑ ΣΤΑ ΚΡΑΤΗ ΜΕΛΗ:  1. να λάβουν όλα τα αναγκαία μέτρα για την οργάνωση εκστρατειών πληροφορήσεως και ευαισθητοποιήσεως, σύμφωνα με τα άρθρα 92 και επόμενα της συνθήκης, και την ενθάρρυνση της πραγματοποιήσεως οικονομιών ενεργείας, και για το σκοπό αυτό, να προβούν, εφόσον  δεν υφίστανται ήδη και κατά το πρότυπο των πρωτοβουλιών που ανέλαβον ορισμένα από αυτά, στη σύσταση ενός ή περισσοτέρων οργάνων ή υπηρεσιών, δημοσίων ή επισήμων, επιφορτισμένων ιδίως με αυτά τα καθήκoντα- 2. να καλούν τις επαγγελματικές οργανώσεις, κλαδικές ή γενικές, καθώς και τις τεχνικοεπιστημονικές ενώσεις και τα γραφεία συμβούλων μηχανικών να προβλέπουν περιοδικά, υπό τη μορφή συγκεντρώσεων ή σεμιναρίων, την αντιπαράθεση των εμπειριών σε εθνικό  επίπεδο και ενδεχομένως σε κοινοτικό επίπεδο, προκειμένου να εξασφαλισθεί η ταχύτερη και ευρύτερη δυνατή διαδοσή τους- 3. να ενθαρρυνθούν οι βιομηχανικές επιχειρήσεις:  - να δημιουργήσουν στα πλαίσια της οργανώσεώς τους μία υπηρεσία ενεργείας, αν δεν υφίσταται ήδη, ή να προσφύγουν σε έναν εξωτερικό εμπειρογνώμονα. Τα καθήκοντα και οι αρμοδιότητες αυτών των υπηρεσιών ή των προσώπων θα ήταν δυνατόν να είναι ανάλογα προς  όσα ενδεικτικά προτείνονται στο παράρτημα της παρούσης συστάσεως,  - να αφιερώνουν ένα κεφάλαιο της ετήσιας εκθέσεώς τους, αν είναι υποχρεωμένες να συντάσσουν μια τέτοια έκθεση, στην κατανάλωσή τους σε ενέργεια- το κεφάλαιο αυτό πρέπει να καλύπτει εξίσου τα μέτρα εξοικονομήσεως ενεργείας που ελήφθησαν ή σχεδιάζονται  καθώς και τα επιτευχθέντα αποτελέσματα- 4. να συγκεντρώνουν, με τον πιο πρόσφορο τρόπο, κάθε χρήσιμη πληροφορία για τα αποτελέσματα εξοικονομήσεως ενεργείας των βιομηχανικών επιχειρήσεων που αναφέρονται στο σημείο 3- 5. να ανακοινώνουν τακτικά στην Επιτροπή τα μέτρα που λαμβάνουν στον τομέα της παρούσης συστάσεως και τα επιτευχθέντα ή αναμενόμενα αποτελέσματα.  Έγινε στο Λουξεμβούργο, στις 25 Οκτωβρίου 1977.  Για το Συμβούλιο Ο Πρόεδρος W. CLAES  (1) ΕΕ αριθ. Α 153 της 9. 7. 1975, σ. 1.  (2) ΕΕ αριθ. Α 153 της 9. 7. 1975, σ. 5.      ΠΑΡΑΡΤΗΜΑ   Ενδεικτικώς αναφερόμενα καθήκοντα και αρμοδιότητες των προσώπων που επιφορτίζονται με ενεργειακά θέματα στις βιομηχανικές επιχειρήσεις  1. Οι υπηρεσίες ή τα πρόσωπα που επιφορτίζονται με ενεργειακά θέματα δύνανται, σεβόμενα τους οικονομικούς στόχους της  επιχειρήσεως, να προσανατολίζονται λειτουργικά προς τα εξής καθήκοντα:  i) Στα πλαίσια της επιχειρήσεως να διαγράφουν την πορεία και τα κατάλληλα μέσα για την εκτέλεση του προγράμματος εξοικονομήσεως που η επιχείρηση θα έχει καταρτίσει και ιδίως:  - να μεριμνούν διαρκώς για την αποφυγή κάθε σπατάλης ενεργείας μέσα στην επιχείρηση,  - να προτείνουν προσαρμογές του εξοπλισμού και των βιομηχανικών τεχνικών διαδικασιών ώστε να καθίσταται δυνατή η πιο ορθολογική χρησιμοποίηση της ενεργείας για το σκοπό αυτό- κάθε επένδυση σχετική με εξοπλισμό ή συμπληρωματικές τεχνικές διαδικασίες, θα  πρέπει να αποτελεί αντικείμενο ενεργειακών, όσο και οικονομικών εκτιμήσεων,  - να δημιουργήσουν οδούς επικοινωνίας μεταξύ των διαφόρων υπηρεσιών ή τμημάτων και των υπαλλήλων και εργατών και να τους ευαισθητοποιήσουν στους στόχους εξοικονομήσεως ενεργείας.  ii) Προς τα έξω να διατηρήσουν επαγγελματικές επαφές με τους άλλους ενδιαφερόμενους βιομηχανικούς κύκλους, προκειμένου να επωφεληθεί η επιχείρηση από τις εμπειρίες που αποκτήθηκαν.  2. Για να καταστεί δυνατή η άσκηση των καθηκόντων με τρόπο αποτελεσματικό, η επιφορτισμένη με τα ενεργειακά θέματα υπηρεσία πρέπει να λογοδοτεί απ' ευθείας στα όργανα λήψεως αποφάσεων της επιχειρήσεώς της.


title: Σύσταση του Συμβουλίου, της 8ης Ιουλίου 2014 , σχετικά με το εθνικό πρόγραμμα μεταρρυθμίσεων της Φινλανδίας για το 2014 και τη διατύπωση γνώμης του Συμβουλίου σχετικά με το πρόγραμμα σταθερότητας της Φινλανδίας, 2014

text:
               29.7.2014

               EL

               Επίσημη Εφημερίδα της Ευρωπαϊκής Ένωσης

               C 247/127

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 8ης Ιουλίου 2014
   σχετικά με το εθνικό πρόγραμμα μεταρρυθμίσεων της Φινλανδίας για το 2014 και τη διατύπωση γνώμης του Συμβουλίου σχετικά με το πρόγραμμα σταθερότητας της Φινλανδίας, 2014
   2014/C 247/24
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 5 παράγραφος 2,
   Έχοντας υπόψη τον κανονισμό (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (2), και ιδίως το άρθρο 6 παράγραφος 1,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα ψηφίσματα του Ευρωπαϊκού Κοινοβουλίου,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Έχοντας υπόψη τη γνώμη της οικονομικής και δημοσιονομικής επιτροπής,
   Έχοντας υπόψη τη γνώμη της επιτροπής κοινωνικής προστασίας,
   Έχοντας υπόψη την γνώμη της επιτροπής οικονομικής πολιτικής,
   Εκτιμώντας τα ακόλουθα:

               (1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Επιτροπής για τη δρομολόγηση νέας στρατηγικής για την ανάπτυξη και την απασχόληση, Ευρώπη 2020, βασιζόμενη στον μεγαλύτερο συντονισμό των οικονομικών πολιτικών, η οποία εστιάζει στους νευραλγικούς τομείς στους οποίους απαιτείται δράση ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010, το Συμβούλιο, με βάση τις προτάσεις της Επιτροπής, εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και, στις 21 Οκτωβρίου 2010, εξέδωσε απόφαση σχετικά με τις κατευθυντήριες γραμμές για τις πολιτικές απασχόλησης των κρατών μελών (3), οι οποίες από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη κλήθηκαν να λαμβάνουν υπόψη τις ολοκληρωμένες κατευθυντήριες γραμμές στις οικείες οικονομικές πολιτικές και στις πολιτικές για την απασχόληση.

               (3)

               Στις 29 Ιουνίου 2012, οι αρχηγοί κρατών και κυβερνήσεων των κρατών μελών ενέκριναν «Σύμφωνο για την ανάπτυξη και την απασχόληση», το οποίο παρέχει ένα συνεκτικό πλαίσιο δράσης σε επίπεδο κρατών μελών, ΕΕ και ζώνης του ευρώ, με την κινητοποίηση όλων των δυνατών μηχανισμών, μέσων και πολιτικών. Έλαβαν απόφαση σχετικά με τη δράση που πρέπει να αναληφθεί στο επίπεδο των κρατών μελών, ιδίως εκφράζοντας την απόλυτη προσήλωσή τους στην επίτευξη των στόχων της στρατηγικής «Ευρώπη 2020» και στην εφαρμογή των ειδικών ανά χώρα συστάσεων.

               (4)

               Στις 9 Ιουλίου 2013, το Συμβούλιο εξέδωσε σύσταση (4) σχετικά με το εθνικό πρόγραμμα μεταρρυθμίσεων της Φινλανδίας για το 2013 και διατύπωσε τη γνώμη του σχετικά με το πρόγραμμα σταθερότητας της Φινλανδίας για την περίοδο 2012-2017. Στις 15 Νοεμβρίου 2013, σύμφωνα με τον κανονισμό (ΕΕ) αριθ. 473/2013 του Ευρωπαϊκού Κοινοβουλίου και του Συμβουλίου (5), η Επιτροπή υπέβαλε τη γνώμη της σχετικά με το σχέδιο δημοσιονομικού προγράμματος της Φινλανδίας για το 2014.

               (5)

               Στις 13 Νοεμβρίου 2013, η Επιτροπή εξέδωσε την ετήσια επισκόπηση της ανάπτυξης, δίνοντας το εναρκτήριο λάκτισμα για το Ευρωπαϊκό Εξάμηνο του 2014 σχετικά με τον συντονισμό των οικονομικών πολιτικών. Επίσης στις 13 Νοεμβρίου 2013, η Επιτροπή, βάσει του κανονισμού (EΕ) αριθ. 1176/2011, εξέδωσε την έκθεση για τον Μηχανισμό Επαγρύπνησης, στην οποία προσδιόρισε τη Φινλανδία ως ένα από τα κράτη μέλη τα οποία θα έπρεπε να υποβληθούν σε εμπεριστατωμένη επισκόπηση.

               (6)

               Στις 20 Δεκεμβρίου 2013, το Ευρωπαϊκό Συμβούλιο ενέκρινε τις προτεραιότητες για την εξασφάλιση χρηματοπιστωτικής σταθερότητας, δημοσιονομικής εξυγίανσης και δράσης για την ενίσχυση της ανάπτυξης. Υπογράμμισε την ανάγκη να επιδιωχθεί διαφοροποιημένη, φιλική προς την ανάπτυξη δημοσιονομική εξυγίανση, να αποκατασταθούν οι κανονικές συνθήκες δανειοδότησης στην οικονομία, να προωθηθούν η ανάπτυξη και η ανταγωνιστικότητα, να καταπολεμηθούν η ανεργία και οι κοινωνικές επιπτώσεις της κρίσης και να εκσυγχρονιστεί η δημόσια διοίκηση.

               (7)

               Στις 5 Μαρτίου 2014, η Επιτροπή δημοσίευσε τα αποτελέσματα της εμπεριστατωμένης επισκόπησης που διεξήγαγε για τη Φινλανδία, με βάση το άρθρο 5 του κανονισμού (ΕΕ) αριθ. 1176/2011. Η ανάλυση της Επιτροπής οδηγεί στο συμπέρασμα ότι η Φινλανδία εξακολουθεί να αντιμετωπίζει μακροοικονομικές ανισορροπίες, οι οποίες απαιτούν παρακολούθηση και δράση σε επίπεδο πολιτικής. Ειδικότερα, οι χαμηλές εξαγωγικές επιδόσεις της τα τελευταία χρόνια, ωθούμενες από τη βιομηχανική αναδιάρθρωση, καθώς και από παράγοντες ανταγωνιστικότητας σχετικούς ή μη με το κόστος, χρήζουν συνεχούς προσοχής.

               (8)

               Στις 17 Απριλίου 2014, η Φινλανδία υπέβαλε το εθνικό της πρόγραμμα μεταρρυθμίσεων για το 2014 και το πρόγραμμα σταθερότητας του 2014. Προκειμένου να ληφθεί υπόψη η διασύνδεσή τους, τα προγράμματα αυτά αξιολογήθηκαν ταυτοχρόνως.

               (9)

               Στόχος της δημοσιονομικής στρατηγικής που περιγράφεται στο πρόγραμμα σταθερότητας του 2014 είναι η επιστροφή στον μεσοπρόθεσμο στόχο το 2015, καθώς και η διατήρηση του διαρθρωτικού ισοζυγίου πάνω από αυτόν τον στόχο κατά την υπόλοιπη διάρκεια του προγράμματος σταθερότητας και η εξισορρόπηση του προϋπολογισμού της γενικής κυβέρνησης από το 2017 και μετά. Ο μεσοπρόθεσμος στόχος της Φινλανδίας για διαρθρωτικό έλλειμμα 0,5 % του ΑΕΠ αντικατοπτρίζει τις απαιτήσεις του Συμφώνου Σταθερότητας και Ανάπτυξης. Η Φινλανδία επέτυχε τον μεσοπρόθεσμο στόχο της το 2013 και προβλέπει να παραμείνει προσηλωμένη σε αυτόν το 2014, συμμορφούμενη επίσης με το όριο των δαπανών. Η Φινλανδία σκοπεύει να υπερβεί τον μεσοπρόθεσμο στόχο της το 2015 και συνεχίζει να συμμορφώνεται με τον δείκτη αναφοράς για τις δαπάνες. Συνολικά, τούτο συνάδει ευρέως με τις απαιτήσεις του Συμφώνου Σταθερότητας και Ανάπτυξης. Παράλληλα, ο δείκτης του ακαθάριστου χρέους βρίσκεται σε ανοδική πορεία και αναμένεται να υπερβεί προσωρινά το 60 % του κατώτατου ορίου του ΑΕΠ το 2015, κυρίως λόγω των ισχνών μακροοικονομικών προοπτικών. Το μακροοικονομικό σενάριο στο οποίο στηρίζονται οι δημοσιονομικές προβλέψεις του προγράμματος σταθερότητας, το οποίο δεν εκπονήθηκε ανεξάρτητα, είναι εύλογο, παρόλο που είναι κάπως πιο αισιόδοξο από ό,τι οι εαρινές προβλέψεις των υπηρεσιών της Επιτροπής για την οικονομική ανάπτυξη του 2014 και 2015. Οι εαρινές προβλέψεις των υπηρεσιών της Επιτροπής του 2014 προβλέπουν επιδείνωση του διαρθρωτικού ισοζυγίου κατά 0,3 % του ΑΕΠ το 2014, γεγονός που προκαλέσει απόκλιση από τον μεσοπρόθεσμο στόχο, και βελτίωση κατά 0,6 % του ΑΕΠ το 2015, ενώ ο δείκτης αναφοράς για τις δαπάνες προβλέπεται ότι θα τηρηθεί και τα δύο έτη. Με βάση την αξιολόγησή του για το πρόγραμμα σταθερότητας και τις προβλέψεις της Επιτροπής, δυνάμει του κανονισμού (ΕΚ) αριθ. 1466/97 του Συμβουλίου, το Συμβούλιο θεωρεί ότι η Φινλανδία αναμένεται να επιτύχει τους στόχους του προγράμματος σταθερότητάς της, οι οποίοι συνάδουν ευρέως με το Σύμφωνο Σταθερότητας και Ανάπτυξης.

               (10)

               Η Φινλανδία βρίσκεται σε υψηλό κίνδυνο διατηρησιμότητας μακροπρόθεσμα, λόγω του δημοσιονομικού αντικτύπου που θα έχει το κόστος της δημογραφικής γήρανσης. Η Φινλανδία αναγνώρισε το κενό διατηρησιμότητας και εκπόνησε ένα πρόγραμμα διαρθρωτικής πολιτικής το 2013 που αποσκοπεί στη μείωση του κενού και στην αναθέρμανση της ανάπτυξης. Ένα άλλο σημαντικό βήμα είναι ο καθορισμός ορίων για τις δαπάνες της κεντρικής κυβέρνησης και το δημοσιονομικό σχέδιο της γενικής κυβέρνησης για την περίοδο 2015–2018 του Μαρτίου 2014 το οποίο προβλέπει μέτρα προσαρμογής, διαρθρωτικές μεταρρυθμίσεις και αναπτυξιακές επενδύσεις. Τα μέτρα προσαρμογής από πλευράς εσόδων αφορούν κυρίως αυξήσεις του φόρου εισοδήματος και προϊόντων.

               (11)

               Η αποτελεσματικότητα των δημόσιων υπηρεσιών δεν κατόρθωσε να συντονιστεί με την εξέλιξη της παραγωγικότητας στον ιδιωτικό τομέα. Η Φινλανδία προετοιμάζει διοικητικές μεταρρυθμίσεις της διάρθρωσης της τοπικής αυτοδιοίκησης και της υγειονομικής περίθαλψης και των κοινωνικών υπηρεσιών. Η μεταρρύθμιση της τοπικής αυτοδιοίκησης στηρίζεται στην εθελοντική συγχώνευση δήμων, με την παροχή οικονομικών κινήτρων από το κράτος. Το αποτέλεσμα αυτών των εθελοντικών συγχωνεύσεων είναι ακόμη αβέβαιο. Οι υπηρεσίες κοινωνικής πρόνοιας και οι υγειονομικές υπηρεσίες θα παρέχονται από πέντε περιφερειακούς παρόχους υπηρεσιών, ενώ οι δήμοι θα συνεχίσουν να συμμετέχουν στην παροχή των υπηρεσιών. Οι λεπτομέρειες δεν είναι ακόμη γνωστές και προγραμματίζεται να υποβληθεί νομοθετική πρόταση το φθινόπωρο του 2014. Νέες υποδομές θα πρέπει να είναι λειτουργικές στις αρχές του 2017. Ο νόμος του Ιουλίου 2013 για τη στήριξη της λειτουργικής ικανότητας ατόμων μεγαλύτερης ηλικίας, ο οποίος δίνει έμφαση στην πρόληψη, την αποκατάσταση και την αυτόνομη διαβίωση, θα συμβάλει στη μείωση των αναγκών μέριμνας σε ιδρύματα και θα περιορίσει το μελλοντικό κόστος της μακροχρόνιας φροντίδας.

               (12)

               Η βασική πρόκληση της αγοράς εργασίας για τη Φινλανδία συνεχίζει να είναι η μακροπρόθεσμη προσφορά εργασίας, στον βαθμό που ο αριθμός των ατόμων που εξέρχονται από την αγορά εργασίας είναι τώρα υψηλότερος από τον αριθμό εκείνων που εισέρχονται. Η επιμήκυνση της επαγγελματικής σταδιοδρομίας και η βελτίωση της προσφοράς εργασίας είναι αναγκαίες για την κάλυψη της ζήτησης εργασίας στο μέλλον. Το κυβερνητικό πρόγραμμα διαρθρωτικής πολιτικής του 2013 περιλαμβάνει μέτρα για την παράταση της επαγγελματικής σταδιοδρομίας και τη βελτίωση της προσφοράς εργασίας, αυξάνοντας επίσης τα κίνητρα για την αποδοχή θέσεων εργασίας. Η Φινλανδία περιορίζει την πρόωρη συνταξιοδότηση, αλλά υπάρχουν ακόμη ορισμένες δυνατότητες όπως το καλούμενο «τούνελ της ανεργίας», όπου οι άνεργοι μεγαλύτερης ηλικίας μπορούν, υπό ορισμένες συνθήκες, να συνεχίσουν να λαμβάνουν επίδομα ανεργίας μέχρι τη συνταξιοδότησή τους. Ο νεοεισαχθείς συντελεστής του προσδόκιμου ζωής και ο τριπλασιασμός του ποσοστού συσσώρευσης του δικαιώματος φαίνεται να έχουν περιορισμένες επιπτώσεις στις πρακτικές συνταξιοδότησης. Επιπλέον, στον βαθμό που αυξάνεται το προσδόκιμο ζωής ταχύτερα από το προβλεπόμενο και δεν παρατείνεται ο εργασιακός βίος, υπάρχει ο κίνδυνος να μειωθεί η επάρκεια των συντάξεων. Η Φινλανδία καθόρισε τον στόχο αύξησης της πραγματικής ηλικίας συνταξιοδότησης στα 62,4 χρόνια τουλάχιστον μέχρι το 2025. Είναι αμφίβολο κατά πόσον μπορεί να επιτευχθεί ο στόχος χωρίς να ληφθούν νέα μέτρα όπως η αύξηση της νόμιμης ηλικίας συνταξιοδότησης και η ενίσχυση των προσπαθειών για την προώθηση της απασχολησιμότητας εργαζομένων μεγαλύτερης ηλικίας. Οι κοινωνικοί εταίροι εργάζονται ώστε η πρότασή τους για τη μεταρρύθμιση των συντάξεων να εφαρμοστεί από τη νέα κυβέρνηση μετά τις γενικές εκλογές την άνοιξη του 2015 και να τεθεί σε ισχύ στις αρχές του 2017. Η Φινλανδία θέσπισε σχετικά και φιλόδοξα μέτρα για να αντιμετωπίσει την ανεργία των νέων και τη μακροχρόνια ανεργία. Η μόνιμη βελτίωση δεξιοτήτων σχετικών με την απασχόληση των στοχοθετημένων ομάδων και των προοπτικών τους στην αγορά εργασίας θα απαιτήσει χρόνο.

               (13)

               Η Φινλανδία έλαβε μέτρα για τη βελτίωση του συνολικού ανταγωνιστικού κλίματος και σημειώθηκε κάποια πρόοδος στην εφαρμογή του προγράμματος υγιούς ανταγωνισμού. Οι αρχές ανταγωνισμού και καταναλωτών συγχωνεύθηκαν και η νέα δομή βρίσκεται στα αρχικά στάδια εφαρμογής. Ο νόμος περί ανταγωνισμού επιβάλλει τώρα ένα όριο δεσπόζουσας θέσης για τον τομέα του λιανικού εμπορίου καταναλωτικών αγαθών, και δόθηκαν ειδικές εξουσίες στη φινλανδική αρχή ανταγωνισμού και καταναλωτών ώστε να παρεμβαίνει, υπό ορισμένες συνθήκες, κατά των οικονομικών δραστηριοτήτων δημόσιων οργανισμών οι οποίες στρεβλώνουν τον ανταγωνισμό στην αγορά. Η αγορά λιανικής πώλησης στη Φινλανδία είναι ιδιαίτερα συγκεντρωτική και υπάρχουν ορισμένοι παράγοντες στους σχετικούς κανόνες που καθιστούν ενδεχομένως τον ανταγωνισμό λιγότερο αποτελεσματικό και ενισχύουν τη θέση των δύο επιχειρήσεων που κατέχουν δεσπόζουσα θέση στην αγορά λιανικής πώλησης. Στα παραδείγματα συγκαταλέγονται οι απαιτήσεις πολεοδομικού σχεδιασμού που είναι αυστηρές ιδίως για τις μεγάλες εμπορικές εγκαταστάσεις. Ο κανονισμός χρήσης γης και σχεδιασμού βρίσκεται επί του παρόντος στο στάδιο εξέτασης, γεγονός που προσφέρει την ευκαιρία να καταστεί περισσότερο υποστηρικτικός του «υγιούς ανταγωνισμού». Ο τομέας λιανικής πώλησης συνεχίζει να είναι ένας από τους περισσότερο ρυθμισμένους στα κράτη μέλη, περιλαμβάνοντας εμπόδια στον ανταγωνισμό που δημιουργούνται από τη ρύθμιση μεγάλων καταστημάτων λιανικής.

               (14)

               Η αποκατάσταση της ανάπτυξης και της ανταγωνιστικότητας αποτελεί βασική πρόκληση για τη φινλανδική οικονομία. Η Φινλανδία βρίσκεται σε πολύ ισχυρή θέση στις κατατάξεις της παγκόσμιας ανταγωνιστικότητας, αλλά έχασε ωστόσο μερίδια των εξαγωγικών αγορών με τον ταχύτερο ρυθμό στην Ένωση κατά την περίοδο 2007-2012. Η ένταση της επιχειρηματικής Ε&Α βρίσκεται σε καθοδική πορεία και ο εθνικός στόχος για δαπάνες σε Ε&Α φαίνεται ακόμη πιο ανέφικτος. Η αποτελεσματικότητα του φινλανδικού συστήματος έρευνας και καινοτομίας στο να μετατρέπει τις επενδύσεις σε Ε&Α σε νέα καινοτόμα προϊόντα και υπηρεσίες αποτελεί κρίσιμο ζήτημα. Επί του παρόντος δεν υπάρχουν επαρκείς επενδύσεις που να μπορούν να μετατρέπουν το δυναμικό σε σχέση με την Ε&Α σε νέα προϊόντα. Ο περιορισμένος αριθμός μεγάλων εξαγωγικών εταιρειών που πωλούν μικρό φάσμα προϊόντων, καθώς και η μικρότερη τάση για εξαγωγές των μικρών φινλανδικών εταιρειών, επιβαρύνουν τις εμπορικές επιδόσεις και τις δυνατότητες ανάπτυξης. Το εξαγωγικό δυναμικό θα μπορούσε να τονωθεί με την παροχή περισσότερο προσαρμοσμένης στήριξης για τη διεθνοποίηση μικρότερων εταιρειών. Η Φινλανδία άρχισε να εφαρμόζει μεταρρυθμίσεις για να βελτιώσει την ικανότητα παραγωγής καινοτόμων προϊόντων και να στηρίξει την διαφοροποίηση του κλάδου, συμπεριλαμβανομένης μιας συνολικής μεταρρύθμισης των ερευνητικών ιδρυμάτων και της χρηματοδότησης της έρευνας. Το πρόγραμμα διαρθρωτικής πολιτικής του 2013, καθώς και τα όρια δαπανών και το δημοσιονομικό σχέδιο της κυβέρνησης για το 2015-2018, του Μαρτίου 2014, δεν προβλέπουν μόνο μέτρα προσαρμογής και διαρθρωτικές μεταρρυθμίσεις αλλά περιλαμβάνουν επίσης πρωτοβουλίες για την προώθηση της ανάπτυξης και της καινοτομίας. Η Φινλανδία θα μπορούσε επίσης να επωφεληθεί από τη διαφοροποίηση του ενεργειακού εφοδιασμού της, κυρίως επειδή στηρίζεται σε μια μόνο πηγή φυσικού αερίου.

               (15)

               Στο πλαίσιο του Ευρωπαϊκού Εξαμήνου, η Επιτροπή προέβη σε συνολική ανάλυση της οικονομικής πολιτικής της Φινλανδίας. Αξιολόγησε το εθνικό πρόγραμμα μεταρρυθμίσεων και το πρόγραμμα σταθερότητας. Έλαβε υπόψη όχι μόνο τη χρησιμότητά τους για την άσκηση διατηρήσιμης δημοσιονομικής και κοινωνικοοικονομικής πολιτικής στη Φινλανδία, αλλά και το κατά πόσο συνάδουν με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της Ένωσης μέσω της συνεκτίμησης στοιχείων σε επίπεδο ΕΕ κατά τη διαμόρφωση των μελλοντικών εθνικών αποφάσεων. Οι συστάσεις που διατυπώνει στο πλαίσιο του Ευρωπαϊκού Εξαμήνου αντικατοπτρίζονται στις συστάσεις 1 έως 5 κατωτέρω.

               (16)

               Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σταθερότητας και η γνώμη (6) του αντικατοπτρίζεται ιδίως στη σύσταση 1 κατωτέρω.

               (17)

               Βάσει της εμπεριστατωμένης επισκόπησης της Επιτροπής και της παρούσας αξιολόγησης, το Συμβούλιο εξέτασε το εθνικό πρόγραμμα μεταρρυθμίσεων και το πρόγραμμα σταθερότητας. Οι συστάσεις που απηύθυνε σύμφωνα με το άρθρο 6 του κανονισμού (ΕΕ) αριθ. 1176/2011 αντικατοπτρίζονται στις συστάσεις 2, 4 και 5 κατωτέρω.

               (18)

               Στο πλαίσιο του Ευρωπαϊκού Εξάμηνου η Επιτροπή διενήργησε επίσης ανάλυση της οικονομικής πολιτικής της ζώνης του ευρώ στο σύνολό της. Με βάση την ανάλυση αυτή το Συμβούλιο εξέδωσε συγκεκριμένες συστάσεις οι οποίες απευθύνονται στα κράτη μέλη που έχουν υιοθετήσει το ευρώ ως νόμισμα (7). Ως χώρα που έχει ως εθνικό νόμισμα το ευρώ, η Φινλανδία θα πρέπει επίσης να εξασφαλίσει την πλήρη και έγκαιρη εφαρμογή των εν λόγω συστάσεων,

         ΣΥΝΙΣΤΑ στη Φινλανδία να αναλάβει δράση κατά την περίοδο 2014-2015 προκειμένου:

               1.

               Να περιορίσει τη διαφαινόμενη απόκλιση από τον μεσοπρόθεσμο στόχο, να διασφαλίσει την επιστροφή της σε αυτόν εντός του 2015 και να τηρήσει τον μεσοπρόθεσμο στόχο όπως έχει προγραμματιστεί. Να διασφαλίσει ότι πληρούται το κριτήριο του χρέους, και παράλληλα να επιδιώξει μια δημοσιονομική πολιτική που ευνοεί την ανάπτυξη. Να εφαρμόσει ταχέως τις μεταρρυθμίσεις που καθορίζονται στο πρόγραμμα διαρθρωτικής πολιτικής και στα όρια των δαπανών και το δημοσιονομικό σχέδιο της κυβέρνησης για το 2015-2018 προκειμένου να μειώσει το κενό δημοσιονομικής διατηρησιμότητας και να βελτιώσει τις συνθήκες για ανάπτυξη.

               2.

               Να εξασφαλίσει την αποτελεσματική εφαρμογή των τρεχουσών διοικητικών μεταρρυθμίσεων που αφορούν την τοπική αυτοδιοίκηση και την υγειονομική περίθαλψη και τις κοινωνικές υπηρεσίες, ώστε να αυξήσει την αποδοτικότητα από άποψη κόστους στην παροχή δημόσιων υπηρεσιών.

               3.

               Να βελτιώσει τη χρήση όλων των δυνατοτήτων του εργατικού δυναμικού στην αγορά εργασίας, μεταξύ άλλων, με τη βελτίωση του ποσοστού απασχόλησης και της απασχολησιμότητας εργαζομένων μεγαλύτερης ηλικίας, και με την αύξηση της πραγματικής ηλικίας συνταξιοδότησης μέσω του περιορισμού των δυνατοτήτων πρόωρης συνταξιοδότησης και της εναρμόνισης της νόμιμης ηλικίας συνταξιοδότησης ή των συνταξιοδοτικών παροχών με τις αλλαγές του προσδόκιμου ζωής. Να βελτιώσει τις προοπτικές της αγοράς εργασίας για τους νέους και τους μακροχρόνια ανέργους, δίνοντας ιδιαίτερη έμφαση στην επαγγελματική εκπαίδευση και σε στοχευμένα μέτρα ενεργοποίησης.

               4.

               Να συνεχίσει τις προσπάθειες για την τόνωση του ανταγωνισμού στις αγορές προϊόντων και υπηρεσιών, ειδικότερα στον τομέα λιανικής πώλησης, με την εφαρμογή του προγράμματος για την προώθηση του υγιούς ανταγωνισμού, συμπεριλαμβανομένων τροποποιήσεων του νόμου περί χρήσης γης και οικοδομικής ώστε να τον καταστήσει περισσότερο υποστηρικτικό του υγιούς ανταγωνισμού.

               5.

               Να συνεχίσει να ενισχύει την ικανότητα της Φινλανδίας να δημιουργεί καινοτόμα προϊόντα, υπηρεσίες και εταιρείες υψηλής ανάπτυξης σε ένα ταχέως μεταβαλλόμενο περιβάλλον, και να συνεχίσει τη διαφοροποίηση της βιομηχανίας, ιδίως με τη βελτίωση του επιχειρηματικού περιβάλλοντος και την ενίσχυση των επενδύσεων στη Φινλανδία και με την περαιτέρω διευκόλυνση μικρότερων εταιρειών να εισέρχονται στις εξαγωγικές αγορές. Να επιταχύνει την ανάπτυξη της διασυνοριακής σύνδεσης φυσικού αερίου με την Εσθονία.

      Βρυξέλλες, 8 Ιουλίου 2014.

            Για το Συμβούλιο

            Ο Πρόεδρος

         P.C. PADOAN

      (1)  ΕΕ L 209 της 2.8.1997, σ. 1.

      (2)  ΕΕ L 306 της 23.11.2011, σ. 25.

      (3)  Διατηρούνται για το 2014 με την απόφαση 2014/322/ΕΕ του Συμβουλίου, της 6ης Μαΐου 2014, για τις κατευθυντήριες γραμμές των πολιτικών απασχόλησης των κρατών μελών για το 2014 (ΕΕ L 165 της 4.6.2014, σ. 49).

      (4)  ΕΕ C 217 της 30.7.2013, σ. 24.

      (5)  Κανονισμός (ΕΕ) αριθ. 473/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, σχετικά με κοινές διατάξεις για την παρακολούθηση και την εκτίμηση των σχεδίων δημοσιονομικών προγραμμάτων και τη διασφάλιση της διόρθωσης του υπερβολικού ελλείμματος των κρατών μελών στη ζώνη του ευρώ (ΕΕ L 140 της 27.5.2013, σ. 11).

      (6)  Δυνάμει του άρθρου 5 παράγραφος 2 του κανονισμού (ΕΚ) αριθ. 1466/97.

      (7)  Βλέπε σελίδα 141 της παρούσας Επίσημης Εφημερίδας.


title: Σύσταση του Συμβουλίου, της 20ής Σεπτεμβρίου 2016, σχετικά με τη σύσταση εθνικών συμβουλίων παραγωγικότητας

text:
               24.9.2016

               EL

               Επίσημη Εφημερίδα της Ευρωπαϊκής Ένωσης

               C 349/1

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 20ής Σεπτεμβρίου 2016
   σχετικά με τη σύσταση εθνικών συμβουλίων παραγωγικότητας
   (2016/C 349/01)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292, σε συνδυασμό με το άρθρο 121 παράγραφος 2 και το άρθρο 136,
   Έχοντας υπόψη τη σύσταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η αναπτυξιακή δυναμική στη ζώνη του ευρώ και στην Ένωση στο σύνολό της έχει σημειώσει σημαντική επιβράδυνση από το 2000 και μετά. Η κάμψη που παρατηρείται στην αύξηση της δυνητικής παραγωγής οφείλεται κυρίως στη σταθερά μειούμενη συνεισφορά της συνολικής παραγωγικότητας των συντελεστών παραγωγής. Από το 2008 και μετά, η οικονομική ανάπτυξη εξασθένησε ακόμη περισσότερο λόγω μείωσης των επενδύσεων. Από εδώ και πέρα, η οικονομική ανάπτυξη θα εξαρτηθεί σε τελική ανάλυση από την αύξηση της παραγωγικότητας. Η αύξηση της παραγωγικότητας είναι μια πολύπλευρη πρόκληση που απαιτεί ένα σύνολο ισόρροπα συνδυασμένων πολιτικών, συγκεκριμένα υπέρ της καινοτομίας, της αύξησης των δεξιοτήτων, της μείωσης των δυσκαμψιών στις αγορές εργασίας και προϊόντων, καθώς και για την εξασφάλιση καλύτερης κατανομής των πόρων. Αν και υπάρχει ανάγκη να βελτιωθούν οι επιδόσεις στους τομείς της παραγωγικότητας και της ανταγωνιστικότητας στο σύνολο της Ένωσης, η πρόσφατη κρίση έδειξε ότι τα κράτη μέλη που έχουν ως νόμισμα το ευρώ («τα κράτη μέλη της ζώνης του ευρώ») μπορεί να είναι ιδιαίτερα ευάλωτα στην πιθανή συσσώρευση και την αιφνίδια εκδήλωση μακροοικονομικών ανισορροπιών που ενδέχεται να μεταδοθούν ως δευτερογενείς επιπτώσεις σε άλλα κράτη μέλη της ζώνης του ευρώ καθώς σε κράτη μέλη εκτός της ζώνης του ευρώ. Λόγω της έλλειψης ευέλικτων ονομαστικών συναλλαγματικών ισοτιμιών, χρειάζονται επαρκείς μηχανισμούς προσαρμογής στους κλυδωνισμούς που υφίσταται μια επιμέρους χώρα. Η δυναμική της παραγωγικότητας και της ανταγωνιστικότητας έχει σημασία τόσο για τη συσσώρευση και τη διόρθωση των μακροοικονομικών ανισορροπιών (για παράδειγμα, εμπορικά ελλείμματα και ελλείμματα τρεχουσών συναλλαγών, συσσωρευμένες εγχώριες και εξωτερικές υποχρεώσεις) όσο και για την αποτελεσματική προσαρμογή σε ασύμμετρους κλυδωνισμούς. Η έρευνα και ανάλυση σχετικά με τις πολιτικές που έχουν σχέση με τη δυναμική της παραγωγικότητας και της ανταγωνιστικότητας προσδοκάται ότι θα παράσχει τη βάση για εξελίξεις συμβατές με τον στόχο της ομαλής λειτουργίας της οικονομικής και νομισματικής ένωσης.

               (2)

               Παρόλο που η παρούσα σύσταση απευθύνεται στα κράτη μέλη της ζώνης του ευρώ, τα κράτη μέλη εκτός της ζώνης του ευρώ ενθαρρύνονται να αναδείξουν ήδη υπάρχοντες φορείς ή να συστήσουν νέους φορείς με παρεμφερή καθήκοντα. Τα κράτη μέλη εκτός της ζώνης του ευρώ που θα δηλώσουν την πρόθεσή τους να δώσουν συνέχεια στην παρούσα σύσταση, θα πρέπει να έχουν τη δυνατότητα να συμμετέχουν ισότιμα σε όλες τις πτυχές της συνεργασίας σχετικά με τα συμβούλια παραγωγικότητας.

               (3)

               Το Ευρωπαϊκό Εξάμηνο, ιδίως η διαδικασία μακροοικονομικών ανισορροπιών όπως θεσπίζεται στον κανονισμό (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου (1) και τον κανονισμό (ΕΕ) αριθ. 1174/2011 του Ευρωπαϊκού Κοινοβουλίου και του Συμβουλίου (2), παρέχει ένα πλαίσιο για ολοκληρωμένο συντονισμό και εποπτεία των οικονομικών πολιτικών. Στο πλαίσιο της ενθάρρυνσης περαιτέρω βημάτων στον τομέα των διαρθρωτικών μεταρρυθμίσεων, οι εν λόγω μηχανισμοί θα ωφεληθούν από την ενίσχυση της εθνικής οικειοποίησης. Προς το σκοπό αυτό, κρίνεται πρόσφορη η διασφάλιση της ανεξάρτητης ανάλυσης σε εθνικό επίπεδο και η ενίσχυση του διαλόγου σε επίπεδο πολιτικής στα κράτη μέλη.

               (4)

               Η σύσταση εθνικών συμβουλίων παραγωγικότητας που θα παρακολουθούν τις επιδόσεις και θα διαμορφώνουν τον εθνικό διάλογο στους τομείς της παραγωγικότητας και της ανταγωνιστικότητας αναμένεται ότι θα συμβάλει στην ενίσχυση της οικειοποίησης των αναγκαίων πολιτικών και μεταρρυθμίσεων σε εθνικό επίπεδο και στη βελτίωση της βάσης γνώσεων σχετικά με τον συντονισμό των οικονομικών πολιτικών της Ένωσης. Τα εν λόγω συμβούλια θα πρέπει να αναλύουν τις εξελίξεις στους τομείς της παραγωγικότητας και της ανταγωνιστικότητας, μεταξύ άλλων σε σχέση με τους παγκόσμιους ανταγωνιστές, λαμβάνοντας υπόψη τις εθνικές ιδιαιτερότητες και τις καθιερωμένες πρακτικές.

               (5)

               Το πεδίο εντός του οποίου τα συμβούλια παραγωγικότητας θα προβαίνουν σε διάγνωση και ανάλυση καλύπτει τις έννοιες της παραγωγικότητας και της ανταγωνιστικότητας κατά τρόπο ευρύ. Θα πρέπει να λαμβάνουν υπόψη τους κύριους και δευτερεύοντες μοχλούς αύξησης της παραγωγικότητας και της ανταγωνιστικότητας μακροπρόθεσμα, συμπεριλαμβανομένης της καινοτομίας, και την ικανότητα προσέλκυσης επενδύσεων, επιχειρήσεων και ανθρώπινου κεφαλαίου και να εξετάζουν όλους τους παράγοντες, είτε σχετίζονται με τα κόστη είτε όχι, που μπορεί να επηρεάζουν τις τιμές και την ποιότητα των προϊόντων και των υπηρεσιών, μεταξύ άλλων και σε σχέση με τους παγκόσμιους ανταγωνιστές βραχυπρόθεσμα.

               (6)

               Επιπλέον, η ανεξάρτητη και υψηλής ποιότητας οικονομική ανάλυση των προκλήσεων στη χάραξη πολιτικών αυξάνει τη διαφάνεια του σχετικού διαλόγου. Η αξιολόγηση των προκλήσεων στη χάραξη πολιτικών είναι πιθανό να αυξήσει την ευαισθητοποίηση όλων των ενδιαφερομένων. Αυτό θα έχει θετικό αντίκτυπο στην αποδοχή και οικειοποίηση των αναγκαίων μεταρρυθμίσεων από τους πολίτες. Επίσης, εάν και στον βαθμό που προβλέπεται στην εθνική τους εντολή, τα συμβούλια παραγωγικότητας θα μπορούσαν να αξιολογούν τον αντίκτυπο των διαφόρων επιλογών πολιτικής καθιστώντας σαφή τα υπέρ και τα κατά κάθε πολιτικής.

               (7)

               Τα συμβούλια παραγωγικότητας θα πρέπει να διαθέτουν λειτουργική αυτονομία έναντι κάθε δημόσιας αρχής υπεύθυνης για τον σχεδιασμό και την υλοποίηση των πολιτικών στους τομείς της παραγωγικότητας και της ανταγωνιστικότητας στο κράτος μέλος ή σε ευρωπαϊκό επίπεδο. Ειδικότερα, θα πρέπει να είναι σε θέση να διενεργούν ανεξάρτητες αναλύσεις εντός του πεδίου που καλύπτει το αντικείμενο εργασίας τους. Η σύνθεση των συμβουλίων παραγωγικότητας ανήκει μεν στη διακριτική ευχέρεια του κράτους μέλους αλλά θα πρέπει να διασφαλίζει την αμεροληψία, υπό την έννοια ότι δεν θα πρέπει να μεταδίδουν μόνο ή κυρίως απόψεις συγκεκριμένων ομάδων ενδιαφερομένων. Οι εν λόγω απαιτήσεις ανεξαρτησίας και αμεροληψίας αποσκοπούν στη διασφάλιση ότι τα συμβούλια παραγωγικότητας θα είναι ελεύθερα να παράγουν αναλύσεις εμπειρογνωμόνων με γνώμονα το γενικό συμφέρον.

               (8)

               Τα χαρακτηριστικά των συμβουλίων παραγωγικότητας θα πρέπει να συμμορφώνονται πλήρως με το άρθρο 152 της Συνθήκης για τη λειτουργία της Ευρωπαϊκής Ένωσης (ΣΛΕΕ) και θα πρέπει να σέβονται τις εθνικές πρακτικές και τους εθνικούς θεσμούς όσον αφορά τη διαμόρφωση των μισθών. Σύμφωνα με το άρθρο 28 του Χάρτη των Θεμελιωδών Δικαιωμάτων της Ευρωπαϊκής Ένωσης, η λειτουργία των συμβουλίων παραγωγικότητας δεν θα πρέπει να θίγει το δικαίωμα των εργαζομένων και των εργοδοτών, ή των αντίστοιχων οργανώσεών τους, να διαπραγματεύονται και να συνάπτουν συλλογικές συμβάσεις στα ενδεδειγμένα επίπεδα καθώς και να αναλαμβάνουν συλλογική δράση σύμφωνα με το δίκαιο της Ένωσης και τις εθνικές νομοθεσίες και πρακτικές.

               (9)

               Τα συμβούλια παραγωγικότητας θα πρέπει να διατηρούν επαφές με τα συμβούλια παραγωγικότητας των άλλων συμμετεχόντων κρατών μελών με σκοπό την ανταλλαγή απόψεων και βέλτιστων πρακτικών, λαμβάνοντας επίσης υπόψη την ευρύτερη διάσταση της ζώνης του ευρώ και της Ένωσης. Η Επιτροπή θα μπορούσε να διευκολύνει την ανταλλαγή απόψεων μεταξύ των συμβουλίων παραγωγικότητας όλων των συμμετεχόντων κρατών μελών. Θα πρέπει επίσης να γίνονται τακτικές συζητήσεις μεταξύ των συμβουλίων παραγωγικότητας και της Επιτροπής Οικονομικής Πολιτικής σχετικά με θέματα εντός του πεδίου αρμοδιότητάς της, με τη συμμετοχή σχετικών εμπειρογνωμόνων από μη συμμετέχοντα κράτη μέλη.

               (10)

               Τα συμβούλια παραγωγικότητας θα πρέπει να διεξάγουν τις δραστηριότητές τους σε συνεχή βάση. Θα πρέπει να δημοσιοποιούν τις αναλύσεις τους και να δημοσιεύουν ετήσια έκθεση, η οποία είναι δυνατόν να ενσωματώνεται σε ήδη υπάρχουσα έκθεση. Η ανεξάρτητη εμπειρογνωμοσύνη που παρέχεται από τα συμβούλια αυτά, μεταξύ άλλων μέσω των ετήσιων εκθέσεων, είναι δυνατόν να χρησιμοποιείται από τα κράτη μέλη και την Επιτροπή στο πλαίσιο του Ευρωπαϊκού Εξαμήνου και της διαδικασίας μακροοικονομικών ανισορροπιών.

               (11)

               Προκειμένου να διευκολυνθεί η ανταλλαγή απόψεων σε υπερεθνικό επίπεδο, θα πρέπει να υπάρχει ένα μόνο αναγνωρίσιμο συμβούλιο παραγωγικότητας σε κάθε κράτος μέλος. Είναι σημαντικό να αξιοποιηθούν οι υφιστάμενες δομές προκειμένου να διατηρηθεί ό,τι λειτουργεί ήδη και να ελαχιστοποιηθούν οι διοικητικές δαπάνες. Όποτε κρίνεται σκόπιμο, το συμβούλιο παραγωγικότητας είναι δυνατόν να προκύψει από ήδη υπάρχουσα και αναγνωρισμένη εθνική δομή, μεταξύ άλλων και από την άποψη της συμμετοχής των ενδιαφερομένων και των διαβουλεύσεων μαζί τους. Ωστόσο, για τη δέουσα εκτέλεση των δραστηριοτήτων τους, τα συμβούλια παραγωγικότητας θα μπορούν με τη σειρά τους να βασίζονται σε διάφορους διακριτούς και ήδη υπάρχοντες φορείς, υπό την προϋπόθεση ότι η ποιότητα των αναλύσεών τους είναι εξίσου υψηλή.

               (12)

               Η παρούσα σύσταση δεν επηρεάζει τα ήδη ανατεθέντα καθήκοντα στο πλαίσιο του Ευρωπαϊκού Εξαμήνου, συμπεριλαμβανομένης της εκπόνησης και της παρακολούθησης των συστάσεων ανά χώρα, ούτε την εφαρμογή της διαδικασίας μακροοικονομικών ανισορροπιών σύμφωνα με τον κανονισμό (ΕΕ) αριθ. 1176/2011,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   I.   Στόχοι και πεδίο εφαρμογής

               1.

               Στόχος της παρούσας σύστασης είναι η σύσταση νέων ή η ανάδειξη ήδη υπαρχόντων εθνικών συμβουλίων παραγωγικότητας για την ανάλυση των εξελίξεων και των πολιτικών στον τομέα της παραγωγικότητας και της ανταγωνιστικότητας, συμβάλλοντας με τον τρόπο αυτό στην προαγωγή της οικειοποίησης και της υλοποίησης των αναγκαίων μεταρρυθμίσεων σε εθνικό επίπεδο, και κατ’ επέκταση, στην προαγωγή σταθερής οικονομικής ανάπτυξης και σύγκλισης.

               2.

               Η παρούσα σύσταση απευθύνεται στα κράτη μέλη της ζώνης του ευρώ. Τα κράτη μέλη εκτός της ζώνης του ευρώ ενθαρρύνονται επίσης να συστήσουν ή να αναδείξουν παρόμοιους φορείς.

               3.

               Η εφαρμογή της παρούσας σύστασης θα πρέπει να συμμορφώνεται πλήρως με το άρθρο 152 ΣΛΕΕ και θα συνάδει με τις εθνικές πρακτικές και τους εθνικούς θεσμούς όσον αφορά τη διαμόρφωση των μισθών. Η παρούσα σύσταση λαμβάνει υπόψη το άρθρο 28 του Χάρτη Θεμελιωδών Δικαιωμάτων της Ευρωπαϊκής Ένωσης και, κατ’ αναλογία, δεν θίγει το δικαίωμα διαπραγμάτευσης, σύναψης και εφαρμογής συλλογικών συμβάσεων και το δικαίωμα προσφυγής σε συλλογικές δράσεις σύμφωνα με το εθνικό δίκαιο και τις εθνικές πρακτικές.

         ΙΙ.   Τα συμβούλια παραγωγικότητας

               4.

               Κάθε κράτος μέλος πρέπει να διαθέτει συμβούλιο παραγωγικότητας επιφορτισμένο με τα εξής:

                           α)

                           Διάγνωση και ανάλυση των εξελίξεων όσον αφορά την παραγωγικότητα και την ανταγωνιστικότητα στο οικείο κράτος μέλος. Κατά την ανάλυση θα πρέπει να λαμβάνονται υπόψη οι ιδιαιτερότητες της ζώνης του ευρώ και οι ενωσιακές πτυχές και να εξετάζονται οι κύριοι και δευτερεύοντες μοχλοί αύξησης της παραγωγικότητας και της ανταγωνιστικότητας μακροπρόθεσμα, συμπεριλαμβανομένης της καινοτομίας, καθώς και η ικανότητα προσέλκυσης επενδύσεων, επιχειρήσεων και ανθρώπινου κεφαλαίου· και συνεκτίμησης όλων των παραγόντων, είτε σχετίζονται με τα κόστη είτε όχι, που μπορεί να επηρεάζουν τις τιμές και την ποιότητα των προϊόντων και των υπηρεσιών, μεταξύ άλλων και σε σχέση με τους παγκόσμιους ανταγωνιστές βραχυπρόθεσμα. Η ανάλυση θα πρέπει να βασίζεται σε διαφανείς και συγκρίσιμους δείκτες· και

                           β)

                           Ανεξάρτητη ανάλυση των προκλήσεων στη χάραξη πολιτικών στον τομέα της παραγωγικότητας και της ανταγωνιστικότητας και, εάν και στον βαθμό που προβλέπεται στην εθνική τους εντολή, αξιολόγηση του αντικτύπου διαφορετικών επιλογών πολιτικής καθιστώντας σαφή τα υπέρ και τα κατά κάθε πολιτικής.

               5.

               Κάθε κράτος μέλος θα πρέπει να διαθέτει ένα και μόνο συμβούλιο παραγωγικότητας, το οποίο με τη σειρά του θα μπορεί να βασίζεται σε διάφορους ήδη υπάρχοντες φορείς ή να τους συμπεριλαμβάνει στη δομή του.

               6.

               Τα συμβούλια παραγωγικότητας θα πρέπει να διεξάγουν τις δραστηριότητές τους σε συνεχή βάση. Θα πρέπει να δημοσιοποιούν τις αναλύσεις τους και να δημοσιεύουν ετήσια έκθεση. Θα πρέπει να διατηρούν επαφές με τα συμβούλια παραγωγικότητας των κρατών μελών εκτός της ζώνης του ευρώ με σκοπό την ανταλλαγή απόψεων και βέλτιστων πρακτικών, και να εκδίδουν όποτε συντρέχει λόγος κοινές αναλύσεις, λαμβάνοντας επίσης υπόψη την ευρύτερη διάσταση της ζώνης του ευρώ και της Ένωσης. Η Επιτροπή θα ανταλλάσσει σε τακτική βάση απόψεις με όλα τα συμμετέχοντα συμβούλια παραγωγικότητας, μεταξύ άλλων και στη διάρκεια διερευνητικών αποστολών στα κράτη μέλη, και θα μπορούσε επίσης να διευκολύνει την ανταλλαγή απόψεων μεταξύ των συμβουλίων παραγωγικότητας.

         ΙΙΙ.   Χαρακτηριστικά των συμβουλίων παραγωγικότητας

               7.

               Τα συμβούλια παραγωγικότητας θα πρέπει να διαθέτουν λειτουργική αυτονομία έναντι κάθε δημόσιας αρχής υπεύθυνης για τον σχεδιασμό και την υλοποίηση των πολιτικών στους τομείς της παραγωγικότητας και της ανταγωνιστικότητας στο κράτος μέλος ή σε ευρωπαϊκό επίπεδο. Για την εκτέλεση των καθηκόντων που προβλέπονται στην παρούσα σύσταση, θα πρέπει να υποστηρίζονται από εθνικές διατάξεις που να διασφαλίζουν υψηλό βαθμό λειτουργικής αυτονομίας και λογοδοσίας, μεταξύ άλλων:

                           α)

                           να έχουν την ικανότητα να επικοινωνούν έγκαιρα με το κοινό·

                           β)

                           να εφαρμόζουν διαδικασίες ορισμού των μελών τους με κριτήρια την εμπειρία και την ικανότητά τους·

                           γ)

                           να διαθέτουν κατάλληλη πρόσβαση στις πληροφορίες που χρειάζονται ώστε να εκτελέσουν την εντολή τους.

               8.

               Τα συμβούλια παραγωγικότητας θα πρέπει να είναι αντικειμενικά, ουδέτερα και πλήρως ανεξάρτητα ως προς την ανάλυση και το περιεχόμενο. Μπορούν να προβαίνουν σε διαβούλευση με τους ενδιαφερόμενους, αλλά δεν θα πρέπει να μεταδίδουν μόνο ή κυρίως τις γνώμες και τα συμφέροντα μιας συγκεκριμένης ομάδας ενδιαφερομένων.

               9.

               Τα συμβούλια παραγωγικότητας θα πρέπει να έχουν την ικανότητα να εκπονούν οικονομικές και στατιστικές αναλύσεις με υψηλό βαθμό ποιότητας, μεταξύ άλλων όπως αυτός ορίζεται από την ακαδημαϊκή κοινότητα. Η ανάλυση μπορεί να εκπονείται από ήδη υπάρχοντες και διακριτούς φορείς, υπό την προϋπόθεση ότι διαθέτει εξίσου υψηλή ποιότητα.

         IV.   Σχέση με το Ευρωπαϊκό Εξάμηνο

               10.

               Η ανεξάρτητη εμπειρογνωμοσύνη που παρέχεται από τα συμβούλια αυτά, μεταξύ άλλων μέσω των ετήσιων εκθέσεων, είναι δυνατόν να χρησιμοποιείται από τα κράτη μέλη και την Επιτροπή στο πλαίσιο του Ευρωπαϊκού Εξαμήνου και της διαδικασίας μακροοικονομικών ανισορροπιών. Η παρούσα σύσταση δεν επηρεάζει τα ήδη ανατεθέντα καθήκοντα στο πλαίσιο του Ευρωπαϊκού Εξαμήνου, συμπεριλαμβανομένης της εκπόνησης και της παρακολούθησης των συστάσεων ανά χώρα, ούτε την εφαρμογή της διαδικασίας μακροοικονομικών ανισορροπιών σύμφωνα με τον κανονισμό (ΕΕ) αριθ. 1176/2011.

         V.   Λογοδοσία και διαφάνεια

               11.

               Κατά κανόνα, οι αναλύσεις που εκπονούν τα εν λόγω συμβούλια παραγωγικότητας θα πρέπει να δημοσιοποιούνται.

         VI.   Τελικές διατάξεις

               12.

               Τα κράτη μέλη της ζώνης του ευρώ καλούνται να εφαρμόσουν τις αρχές που ορίζονται στην παρούσα σύσταση το αργότερο έως τις 20 Μαρτίου 2018.

               13.

               Έως τις 20 Μαρτίου 2019 η Επιτροπή καλείται να εκπονήσει έκθεση προόδου με βάση τις σχετικές πληροφορίες από τα κράτη μέλη σχετικά με την εφαρμογή και την καταλληλότητα της παρούσας σύστασης, συμπεριλαμβανομένου του κατά πόσον κρίνεται αναγκαία η έκδοση περαιτέρω διατάξεων. Εάν κριθεί σκόπιμο, η έκθεση θα συνοδευτεί από πρόταση για την τροποποίηση της παρούσας σύστασης.

      Βρυξέλλες, 20 Σεπτεμβρίου 2016.

            Για το Συμβούλιο

            Ο Πρόεδρος

         I. KORČOK

      (1)  Κανονισμός (EE) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (ΕΕ L 306 της 23.11.2011, σ. 25).

      (2)  Κανονισμός (ΕΕ) αριθ. 1174/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με κατασταλτικά μέτρα για τη διόρθωση των υπερβολικών μακροοικονομικών ανισορροπιών στην ευρωζώνη (ΕΕ L 306 της 23.11.2011, σ. 8).


Avis juridique important

|

31986Y0018

Σύσταση αριθ. 18 της 18ης Φεβρουαρίου 1986 σχετικά με τη νομοθεσία που εφαρμόζεται στους άνεργους με μερική απασχόληση σε κράτος μέλος άλλο από το κράτος διαμονής, η οποία εκδόθηκε από τη Διοικητική Επιτροπή κατά τη διάρκεια της 202ας συνόδου, της 27ης και 28ης Φεβρουαρίου 1986

Επίσημη Εφημερίδα αριθ. C 284 της 11/11/1986 σ. 0004 - 0006

ΣΥΣΤΑΣΗ αριθ. 18της 18ης Φεβρουαρίου 1986σχετικά με τη νομοθεσία που  εφαρμόζεται στους άνεργους με μερική απασχόληση σε κράτος μέλος άλλο από το κράτος διαμονής, η  οποία εκδόθηκε από τη διοικητική Επιτροπή κατά τη διάρκεια της 202ας συνόδου, της 27ης και 28ης  Φεβρουαρίου 1986(86/C 284/05)Η ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ  ΚΟΙΝΩΝΙΚΗ ΑΣΦΑΛΙΣΗ ΤΩΝ ΜΕΤΑΚΙΝΟΥΜΕΝΩΝ ΕΡΓΑΖΟΜΕΝΩΝ Εκτιμώντας, ότι στην περίπτωση των εργαζομένων,  οι οποίοι διαμένουν στο έδαφος ενός κράτους μέλους και απολαύουν παροχών ανεργίας δυνάμει της  νομοθεσίας που εφαρμόζεται στην περίπτωσή τους, επιτρέπεται να ασκούν επαγγελματική δραστηριότητα  μειωμένου χρόνου στο έδαφος άλλου κράτους μέλους, διατηρώντας τα δικαιώματά τους για παροχές  ανεργίας σε βάρος του κράτους στο έδαφος του οποίου διαμένουν 7 ότι είναι αναγκαίο, στην κατάσταση  αυτή, προκειμένου να αποτραπούν ενδεχόμενες συγκρούσεις νόμων, να καθοριστεί η νομοθεσία που  εφαρμόζεται στους εργαζόμενους αυτούς 7 ότι είναι ευκταίο να συνεχίσουν να υπάγονται οι εργαζόμενοι  αυτοί στη νομοθεσία της χώρας διαμονής τους τόσον όσον αφορά την καταβολή εισφορών που οφείλονται  λόγω της επαγγελματικής τους δραστηριότητας όσο και τη χορήγηση των παροχών 7 συνιστά στις αρμόδιες  αρχές των σχετικών κρατών μελών να συνάψουν οι ίδιες, ή οι προσδιορισμένοι οργανισμοί από αυτές τις  αρμόδιες αρχές, συμφωνίες δυνάμει του άρθρου 17 του κανονισμού (ΕΟΚ) αριθ. 1408/71, υπό τους εξής  όρους: 1. Οι συμφωνίες θα πρέπει να προβλέπουν ότι οι εργαζόμενοι που δικαιούνται στο κράτος  διαμονής παροχές ανεργίας και ασκούν ταυτόχρονα μερική επαγγελματική δραστηριότητα σε άλλο κράτος  μέλος, θα υπάγονται αποκλειστικά στη νομοθεσία του πρώτου κράτους, τόσο για την καταβολή των  εισφορών όσο και για τη χορήγηση των παροχών. 2. Για την εφαρμογή αυτών των συμφωνιών, θα πρέπει να  τηρούνται οι εξής διοικητικές διατυπώσεις: α) ο φορέας που χορηγεί την παροχή ανεργίας στο κράτος  διαμονής του ενδιαφερομένου ενημερώνει τον προσδιορισμένο φορέα από την αρμόδια αρχή αυτού του  κράτους για κάθε μερική επαγγελματική δραστηριότητα που ασκεί ο ενδιαφερόμενος σε άλλο κράτος μέλος  7 β) ο τελευταίος αυτός φορέας χοργηγεί στον ενδιαφερόμενο ένα πιστοποιητικό με το οποίο  πιστοποιείται ότι υπάγεται στη νομοθεσία του και διαβιβάζει αντίγραφο αυτού του πιστοποιητικού στον  προσδιορισμένο φορέα από την αρμόδια αρχή του κράτους μέλους, στην επικράτεια του οποίου ασκεί ο  ενδιαφερόμενος τη μερική επαγγελματική δραστηριότητα. Στο πιστοποιητικό αυτό επισυνάπτονται, για  ενημέρωση του εργοδότη, όλες οι πληροφορίες που απαιτούνται λόγω της υπαγωγής του ενδιαφερόμενου  στην νομοθεσία του κράτους διαμονής του. Το πιστοποιητικό εξακολουθεί να ισχύει για τόσο χρονικό  διάστημα όσο ο φορέας στην χώρα εργασίας δεν έλαβε κοινοποίηση της ακύρωσής του 7 γ) οι σχετικοί  φορείς χρησιμοποιούν το υπόδειγμα του εντύπου που επισυνάπτεται στην παρούσα σύσταση. Ο Πρόεδρος  της διοικητικής επιτροπής Ψ. ωαν δεν ΒΕΡΓ >ΘΕΣΗ ΠΗΝΑΚΑ> ΟΔΗΓΙΕΣ Το έντυπο συμπληρώνεται με  γραφομηχανή και μόνο στις διάστικτες γραμμές Ο φορέας που ορίζει το κράτος μέλος στη νομοθεσία του  οποίου υπάγεται ο ενδιαφερόμενος, όταν ενημερωθεί για τη μερική επαγγελματική απασχόληση στην  επικράτεια ενός άλλου κράτους μέλους από το φορέα που χορηγεί τις παροχές ανεργίας, συμπληρώνει το  έντυπο και το παραδίνει στον ενδιαφερόμενο. Επίσης στέλνει αντίγραφο του εντύπου στον  προσδιορισμένο φορέα του κράτους μέλους στην επικράτεια του οποίου ασκεί ο ενδιαφερόμενος τη μερική  απασχόλησή του. ΣΗΜΕΙΩΣΕΙΣ  Β = Βέλγιο, DK = Δανία, D = Ομοσπονδιακή Δημοκρατία της Γερμανίας, Ε =  Ισπανία, GR = Ελλάδα, F = Γαλλία, IRL = Ιρλανδία, Ι = Ιταλία, L = Λουξεμβούργο, NL = Κάτω Χώρες, P  = Πορτογαλία, GB = Ηνωμένο Βασίλειο. . .  (1) Σύμβολο του κράτους μέλους στη νομοθεσία  του οποίου υπάγεται ο εργαζόμενος: (2) Για τους Ισπανούς πολίτες, να σημειωθούν και τα δύο επώνυμα. Για τους Πορτογάλους πολίτες, να  σημειωθούν όλα τα ονόματα (ονόματα, επώνυμο, γένος) κατά τη σειρά που αναγράφονται στην αστυνομική  τους ταυτότητα ή το διαβατήριο. (3) Για τους Ισπανούς πολίτες, να σημειωθεί ο αριθμός που αναφέρεται στην πολιτική τους ταυτότητα  (D. N. I. ) εάν υπάρχει, ακόμη και αν η ισχύ της ταυτότητας έχει λήξει. Αλλοιώς, να σημειωθεί  «ουδέν» (4) Οδός, αριθμός, ταχυδρομικός κώδικας, πόλη, χώρα. (5) Να συμπληρωθεί εφόσον υπάρχει κωδικός αριθμός (6) Ο φορέας που αναγράφεται στο σημείο 6 συμπληρώνει το έντυπο, τετράγωνα 1 και 7 και το απευθύνει  στον προσδιορισμένο φορέα του κράτους μέλους στην επικράτεια του οποίου ο ενδιαφερόμενος ασκεί την  μερική απασχόλησή του.


Avis juridique important

|

31986H0379

86/379/ΕΟΚ: Σύσταση του Συμβουλίου της 24ης Ιουλίου 1986 για την απασχόληση των μειονεκτούντων ατόμων στην Κοινότητα

Επίσημη Εφημερίδα αριθ. L 225 της 12/08/1986 σ. 0043 - 0047

***** ΣΥΣΤΑΣΗ ΤΟΥ ΣΥΜΒΟΥΛΙΟΥ  της 24ης Ιουλίου 1986  για την απασχόληση των μειονεκτούντων ατόμων στην Κοινότητα  (86/379/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  τη σχέδιο σύστασης που υπέβαλε η Επιτροπή,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι το ψήφισμα του Συμβουλίου της 21ης Ιανουαρίου 1974 περί προγράμματος κοινωνικής δράσεως (3) προβλέπει, μεταξύ άλλων, την εκτέλεση ενός προγράμματος για την επαγγελματική και κοινωνική επανένταξη των μειονεκτούντων ατόμων·  ότι το ψήφισμα του Συμβουλίου της 27ης Ιουνίου 1974 (4) κατάρτισε το πρώτο πρόγραμμα κοινοτικής δράσης για την επαγγελματική επαναπροσαρμογή των μειονεκτούντων ατόμων·  ότι το ψήφισμα του Συμβουλίου και των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου, της 21ης Δεκεμβρίου 1981 σχετικά με την κοινωνική ενσωμάτωση των μειονεκτούντων ατόμων (5) καλεί τα κράτη μέλη να εξασφαλίζουν ότι τα μειονεκτούντα άτομα δεν υφίστανται κατά τρόπο άδικο, ιδίως από την άποψη της απασχόλησης, τις συνέπειες των οικονομικών δυσχερειών και να προωθούν τα μέτρα για την προετοιμασία των μειονεκτούντων ατόμων για ενεργό βίο, αλλά δεν προβλέπει συντονισμένη ή συγκεντρωμένη δράση της Κοινότητας για το θέμα αυτό·  ότι, κατά την έννοια της παρούσας σύστασης, ο όρος « μειονεκτούντα άτομα» περιλαμβάνει κάθε άτομο που μειονεκτεί σοβαρά λόγω σωματικής, διανοητικής ή ψυχολογικής βλάβης·  ότι τα μειονεκτούντα άτομα έχουν τα ίδια δικαιώματα με όλους τους άλλους εργαζόμενους για ίσες ευκαιρίες όσον αφορά την κατάρτιση και την απασχόληση·  ότι, σε καιρό οικονομικής κρίσης, η δράση σε ευρωπαϊκό και κοινοτικό επίπεδο πρέπει όχι μόνο να συνεχιστεί αλλά και να ενταθεί, προκειμένου να πραγματοποιηθεί η ισότητα των ευκαιριών μέσω θετικών και αλληλένδετων πολιτικών·  ότι οι πολιτικές αυτές πρέπει να λάβουν υπόψη τις προσδοκίες των μειονεκτούντων ατόμων για μια πλήρως ανεξάρτητη και ενεργό ζωή·  ότι το Ευρωπαϊκό Κοινοβούλιο, στο ψήφισμα του της 11ης Μαρτίου 1981 (6), υπογράμμισε την ανάγκη να προωθηθεί σε κοινοτικό επίπεδο η οικονομική, κοινωνική και επαγγελματική ενσωμάτωση των μειονεκτούντων ατόμων·  ότι η δίκαιη μεταχείρηση των μειονεκτούντων ατόμων για την επαγγελματική απασχόληση και κατάρτιση κρίνεται αναγκαία για την πραγματοποίηση ενός από τους στόχους της Κοινότητας· ότι η συνθήκη δεν προβλέπει τις απαιτούμενες εξουσίες για την έκδοση της παρούσας σύστασης εκτός από εκείνες του άρθρου 235,  Ι. ΣΥΝΙΣΤΑ ΣΤΑ ΚΡΑΤΗ ΜΕΛΗ:  1. Να λάβουν όλα τα κατάλληλα μέτρα για την εξασφάλιση δίκαιης μεταχείρησης των μειονεκτούντων ατόμων στον τομέα της απασχόλησης και της επαγγελματικής κατάρτισης, συμεπριλαμβανομένης της αρχικής κατάρτισης και απασχόλησης καθώς και της επαναπροσαρμογής και επανένταξης.  Η αρχή της δίκαιης μεταχείρησης των μειονεκτούντων ατόμων θα πρέπει να εφαρμόζεται:  α) για την πρόσβαση στην απασχόληση και την κανονική ή ειδική επαγγελματική κατάρτιση, συμπεριλαμβανομένων των υπηρεσιών προσανατολισμού, εξεύρεσης εργασίας και περαιτέρω παρακολούθησης ·  β) για την παραμονή στην εν λόγω απασχόληση ή στο εν λόγω πρόγραμμα επαγγελματικής κατάρτισης καθώς και για την προστασία από καταχρηστική απόλυση·  γ) για τις ευκαιρίες περαιτέρω προαγωγής και επιμόρφωσης.  2. Να συνεχίσουν και, αν χρειαστεί, να εντείνουν και να επανεξετάσουν προς το σκοπό αυτό, ενδεχομένως μετά από διαβούλευση με τις οργανώσεις των μειονεκτούντων ατόμων και τους κοινωνικούς εταίρους, τις υπερ των μειονεκτούντων ατόμων πολιτικές τους· οι πολιτικές αυτές θα πρέπει να λαμβάνουν υπόψη τα μέτρα και τις ειδικές ενέργειες που εφαρμόζονται στα άλλα κράτη μέλη και έχουν αποδειχθεί αποτελεσματικές και χρήσιμες.  Οι πολιτικές αυτές θα πρέπει ειδικότερα να προβλέπουν:  α) εξάλειψη των αρνητικών διακρίσεων  i) επανεξετάζοντας τις νομοθετικές, κανονιστικές και διοικητικές διατάξεις ώστε να μην είναι αντίθετες με την αρχή της δίκαιης μεταχείρησης των μειονεκτούντων ατόμων,  ii) λαμβάνοντας τα κατάλληλα μέτρα ώστε να αποτρέπονται, στο μέτρο του δυνατού, απολύσεις λόγω μειονεξίας,  iii) περιορίζοντας τις εξαιρέσεις από την αρχή της δίκαιης μεταχείρησης, όσον αφορά την πρόσβαση στην κατάρτιση ή την απασχόληση, μόνο στις περιπτώσεις που δικαιολογούνται λόγω ειδικού ασυμβίβαστου μεταξύ, αφενός, μιας ειδικής δραστηριότητας που αποτελεί τμήμα μιας απασχόλησης ή ενός προγράμματος κατάρτισης και, αφετέρου, μιας συγκεκριμένης μειονεξίας· εάν κρίνεται αναγκαίο, η εν λόγω μειονεξία θα πρέπει να είναι δυνατόν να βεβαιώνεται με ιατρικό πιστοποιητικό · οποιαδήποτε τέτοια εξαίρεση θα πρέπει να επανεξετάζεται κατά περιοδικά χρονικά διαστήματα προκειμένου να διαπιστώνεται αν εξακολουθεί να δικαιολογείται,  iv) μεριμνώντας οι δοκιμασίες (τεστ) που απαιτούνται για την πρόσβαση σε μαθήματα επαγγελματικής κατάρτισης καθώς και οι δοκιμασίες που απαιτούνται κατά τη διάρκεια ή το τέλος των μαθημάτων αυτών να διενεργούνται κατά τέτοιο τρόπο ώστε οι μειονεκτούντες υποψήφιοι να μη βρίσκονται σε δυσμενέστερη θέση,  v) μεριμνώντας ώστε τα μειονεκτούντα άτομα να μπορούν να διεκδικούν τα δικαιώματα τους ενώπιον των αρμοδίων αρχών και να έχουν την απαραίτητη για το σκοπό αυτό αρωγή, σύμφωνα με τις εθνικές νομοθεσίες και πρακτικές·  β) θετικές ενέργειες υπέρ των μειονεκτούντων ατόμων, ιδίως:  i) λαμβάνοντας υπόψη τις διαφορές που υπάρχουν στο επίπεδο των επιχειρήσεων και στο επίπεδο των διαφόρων τομέων, καθορισμός από τα κράτη μέλη, εάν ο καθορισμός αυτός κρίνεται ενδεδειγμένος και μετά από διαβούλευση με τις οργανώσεις των μειονεκτούντων ατόμων και τους κοινωνικούς εταίρους, ρεαλιστικών αριθμητικών στόχων απασχόλησης για τα μειονεκτούντα άτομα στις δημόσιες ή ιδιωτικές επιχειρήσεις οι οποίες απασχολούν έναν ελάχιστο αριθμό ατόμων· το ελάχιστο αυτό όριο μπορεί να τοποθετηθεί μεταξύ 15 και 50. Επιπλέον, θα πρέπει να ληφθούν μέτρα ώστε να γίνουν γνωστοί και να επιτευχθούν οι στόχοι αυτοί,  ii) διάθεση σε κάθε κράτος μέλος ενός οδηγού ή κώδικα ορθής πρακτικής για την απασχόληση των μειονεκτούντων ατόμων, που θα περιλαμβάνει τα θετικά μέτρα τα οποία έχουν ήδη ληφθεί στο συγκεκριμένο κράτος μέλος και θα ανταποκρίνεται στο πνεύμα των διατάξεων της παρούσας σύστασης· το παράρτημα περιλαμβάνει τις κατευθυντήριες γραμμές για την κατάρτιση αυτού του οδηγού ή κώδικα, όπου απαριθμούνται παραδείγματα θετικών δράσεων·  αυτός ο οδηγός ή κώδικας θα πρέπει να κυκλοφορήσει όσο το δυνατόν ευρύτερα και να εφαρμόζεται στον δημόσιο και στον ιδιωτικό τομέα·  θα πρέπει να περιγράφει με σαφήνεια τη συμβολή την οποία οι αποδέκτες μπορούν και πρέπει να προσφέρουν στην ουσιαστική εφαρμογή της εθνικής πολιτικής για τα μειονεκτούντα άτομα· θα πρέπει εξάλλου να περιλαμβάνει πληροφορίες και συμβουλές σχετικά με τις δυνατότητες υποστήριξης εκ μέρους των δημοσίων υπηρεσιών,  iii) κίνητρα από τα κράτη μέλη ώστε να ενθαρρυνθούν οι δημόσιες και ιδιωτικές επιχειρήσεις να λάβουν στον τομέα της απασχόλησης των μειονεκτούντων ατόμων όλα τα κατάλληλα μέτρα που ανταποκρίνονται στο πνεύμα του οδηγού ή κώδικα ορθής πρακτικής· τα κράτη μέλη θα πρέπει να καθορίσουν τα μέσα με τα οποία θα γίνουν γνωστές στο κοινό αυτές οι πολιτικές καθώς και την ετήσια πρόοδο που σημειώνεται κατά την εφαρμογή τους, σύμφωνα με τις ήδη υπάρχουσες διαδικασίες των πληροφοριών στον κοινωνικό τομέα,  iv) όταν ένας εργαζόμενος αποκτά κάποια μειονεξία, συνεργασία του εργοδότη και των υπηρεσιών επαναπροσαρμογής με σκοπό την επανένταξη του εργαζόμενου, ει δυνατόν στην ίδια επιχείρηση.  3. Να αναφέρουν στην Επιτροπή τα μέτρα τα οποία έχουν λάβει για την εφαρμογή της παρούσας σύστασης ώστε η Επιτροπή να μπορέσει να συντάξει την έκθεση που αναφέρεται στο σημείο ΙΙ.3,  ΙΙ. ΚΑΛΕΙ ΤΗΝ ΕΠΙΤΡΟΠΗ:  1. Να αναλάβει το συντονισμό της ανταλλαγής πληροφοριών και εμπειριών, σχετικά με την επαναπροσαρμογή και την απασχόληση των μειονεκτούντων ατόμων, μεταξύ των εθνικών αρχών· στην ανταλλαγή αυτή θα συμμετέχουν οργανισμοί που θα ορίσουν προς το σκοπό αυτό τα κράτη μέλη.  2. Να συνεχίσει την παροχή κατάλληλης ενίσχυσης του Ευρωπαϊκού Κοινωνικού Ταμείου υπέρ των μειονεκτούντων ατόμων ανεξάρτητα από την ηλικία τους.  3. Να υποβάλει έκθεση στο Συμβούλιο για την εφαρμογή της παρούσας σύστασης εντός δύο ετών από την έκδοσή της.  Βρυξέλλες, 24 Ιουλίου 1986.  Για το Συμβούλιο  Ο Πρόεδρος  A. CLARK  (1) ΕΕ αριθ. C 148 της 16. 6. 1986, σ. 84.  (2) ΕΕ αριθ. C 189 της 28. 7. 1986, σ. 10.  (3) ΕΕ αριθ. C 13 της 12. 2. 1974, σ. 1.  (4) ΕΕ αριθ. C 80 της 9. 7. 1974, σ. 30.  (5) ΕΕ αριθ. C 347 της 31. 12. 1981, σ. 1.  (6) ΕΕ αριθ. C 77 της 6. 4. 1981, σ. 27.  ΠΑΡΑΡΤΗΜΑ  Κατευθυντήριες γραμμές θετικών ενεργειών για την προώθηση της απασχόλησης και της επαγγελματικής κατάρτισης των μειονεκτούντων ατόμων  Το ακόλουθο κείμενο περιλαμβάνει ορισμένα πιθανά μέτρα που προτείνει η Επιτροπή και τα οποία θα πρέπει να λάβουν υπόψη τα κράτη μέλη κατά την εφαρμογή της σύστασης και ειδικότερα κατά την εκπόνηση ενός οδηγού ή κώδικα ορθής πρακτικής.  ΤΜΗΜΑ Ι  ΘΕΜΑΤΑ ΣΧΕΤΙΚΑ ΜΕ ΤΗΝ ΕΠΑΓΓΕΛΜΑΤΙΚΗ ΖΩΗ ΤΩΝ ΜΕΙΟΝΕΚΤΟΥΝΤΩΝ ΑΤΟΜΩΝ  1. Δημιουργία θέσεων απασχόλησης  α) Συντονισμένα σχέδια  Λήψη μέτρων τα οποία θα εξασφαλίζουν ότι τα μειονεκτούντα άτομα επωφελούνται πλήρως και κατά τρόπο δίκαιο από σχέδια όπως τα περιφερειακά ανατπυξιακά προγράμματα, οι τοπικές πρωτοβουλίες στον τομέα της απασχόλησης, οι ενέργειες για την προώθηση της δημιουργίας συνεταιρισμών ή μεσαίων επιχειρήσεων σχετικά μικρών διαστάσεων.  β) Νέες τεχνολογίες  Ενθάρρυνση της δημιουργίας νέων δυνατοτήτων απασχόλησης μέσω εθνικών πρωτοβουλιών τόσο στον ίδιο τον τομέα των νέων τεχνολογιών ως βοηθητικών μέσων, για να καθίσταται δυνατή η απασχόληση μειονεκτούντων ατόμων σε άλλους τομείς.  Στα πλαίσια αυτά, προώθηση σχεδίων που δίνουν τη δυνατότητα τηλεργασίας στους μειονεκτούντες.  Εξέταση των ειδικών κινδύνων που απειλούν την απασχόληση λόγω της εξέλιξης των νέων τεχνολογιών και λήψη κατάλληλων μέτρων.  Προσαρμογή των θέσεων εργασίας στις ανάγκες των μειονεκτούντων ατόμων.  γ) Άλλες δραστηριότητες  Προώθηση και υποστήριξη σχεδίων για την κατάρτιση και προετοιμασία των μειονεκτούντων ατόμων προκειμένου να δημιουργούν δικές τους επιχειρήσεις, ή για τον προσδιορισμό νέων δυνατοτήτων απασχόλησης στα μέσα ενημέρωσης ή σε υπηρεσίες προοριζόμενες για άλλα μειονεκτούντα άτομα.  Προσδιορισμός άλλων τομέων (όπως ο τριτογενής τομέας, συμπεριλαμβανομένων των τουριστικών και εστιατοριακών δραστηριοτήτων, η γεωργία ή η φυτοκομία, η δασοκομία κλπ) οι οποίοι παρουσιάζουν καλές προοπτικές και προσφέρονται για άτομα με διάφορες μειονεξίες.  Εφαρμογή προγραμμάτων δημιουργίας νέων θέσεων απασχόλησης για τα μειονεκτούντα άτομα στους τομείς αυτούς.  Κατάρτιση ειδικών εθνικών πολιτικών για την επαναπασχόληση των διανοητικά μειονεκτούντων εργαζομένων που χάνουν τη δουλειά τους λόγω της εξέλιξης της αγοράς εργασίας.  Δημιουργία ευρύτερων δυνατοτήτων μερικής απασχόλησης για τους μειονεκτούντες εργαζόμενους.  2. Προστατευόμενη απασχόληση  α) Γενικά  Επανεξέταση, σε κάθε κράτος μέλος, της κατάστασης της προστατευόμενης απασχόλησης και των προστατευόμενων δραστηριοτήτων και κατάρτιση σχεδίων για το μέλλον του τομέα αυτού.  β) Ποσοτικές πλευρές  Ρύθμιση ώστε η μελλοντική ζήτηση και οι ανάγκες ανάπτυξης ή μείωσης τέτοιων μέτρων να υπολογίζεται με την κατάρτιση σχεδίων.  γ) Ποιοτικές πλευρές  Μέριμνα ώστε κατά την επανεξέταση να λαμβάνονται υπόψη τα ακόλουθα στοιχεία:  - η βελτίωση της ποιότητας των λιγότερο επιτυχημένων εργαστηρίων ή κέντρων έτσι ώστε να πλησιάσουν τα καλύτερα,  - η δημιουργία νέων μορφών δραστηριότητας (π.χ. στον τομέα της πληροφορικής) που είναι συγχρόνως περισσότερο ενδιαφέρουσες και έχουν μεγαλύτερες πιθανότητες εμπορικής επιτυχίας,  - η αύξηση των δυνατοτήτων επαγγελματικής κατάρτισης μέσα στα εργαστήρια,  - η ανύπτυξη του μεταβατικού ρόλου των εργαστηρίων, δηλαδή της λειτουργίας τους ως κέντρων αξιολόγησης και αξιοποίησης των προσώπων, κατά το στάδιο μεταξύ της βασικής εκπαίδευσης ή μιας περιόδου ανεργίας και της εισόδου στη γενική αγορά εργασίας,  - η μείωση του διαχωρισμού με την ανάπτυξη προστατευόμενων θέσεων ή ομάδων στις συνήθεις επιχειρήσεις ή μεικτών συνεταιρισμών. 3. Μετάβαση, επαγγελματική επαναπροσαρμογή και επαγγελματική κατάρτιση  Παροχή της δυνατότητας στους μειονεκτούντες ασκούμενους να εγγράφονται σε μαθήματα ολοκληρωμένης κατάρτισης σε συνήθη εκπαιδευτικά ιδρύματα, όποτε είναι δυνατό και επιθυμητό.  Παροχή μεγάλης προτεραιότητας στη βελτίωση των δυνατοτήτων κατάρτισης και προετοιμασίας για την ενεργό ζωή που προσφέρονται στα μειονεκτούντα άτομα καθώς και της ποιότητας των μέτρων αυτών, κυρίως όσον αφορά τους ακόλουθους στόχους:  - ισότιμη εκτίμηση των αναγκών των εργαζομένων που απέκτησαν κάποια μειονεξία λόγω ατυχήματος ή ασθένειας και των αναγκών των νέων των οποίων η μειονεξία είναι εκ γενετής ή αποκτήθηκε κατά την παιδική ηλικία ή την εφηβεία,  - προσαρμογή του περιεχομένου των παρεχόμενων μαθημάτων κατάρτισης ώστε να ανταποκρίνονται ρεαλιστικότερα στις ανάγκες της αγοράς εργασίας,  - ενίσχυση των άμεσων δεσμών μεταξύ των ιδρυμάτων επαγγελματικής κατάρτισης και των τοπικών εκπροσώπων των κοινωνικών εταίρων,  - βελτίωση των μεθόδων κατάρτισης, ιδιαίτερα με την ανάπτυξη της χρησιμοποίησης των νέων τεχνολογιών ως βοηθητικών τεχνικών μέσων και με την καθιέρωση κατάρτισης κατά ενότητες και, ενδεχομένως, δυνατοτήτων κατάρτισης από απόσταση,  - ενθάρρυνση των πειραματικών δοκιμών όσον αφορά τη διάρθρωση και το σχεδιασμό των μαθημάτων, έτσι ώστε να διευκολυνθεί ο συντονισμός θεωρητικής και πρακτικής κατάρτισης,  - βελτίωση από κάθε άποψη της πρόσβασης σε μαθήματα κατάρτισης,  - ενθάρρυνση των μειονεκτούντων ασκουμένων να συμμετέχουν στο μέτρο του δυνατού, περισσότερο ενεργά στον προγραμματισμό των δικών τους προγραμμάτων κατάρτισης,  - εξασφάλιση της συνέχειας κατά την επαγγελματική προπαρασκευή και κατάρτιση με την προώθηση της διεπαγγελματικής συνεργασίας και τη δημιουργία διακλαδικών ομάδων.  4. Προσανατολισμός, αξιολόγηση και εξεύρεση εργασίας  α) Προσανατολισμός  Λειτουργία, σε περιφερειακό επίπεδο και στα πλαίσια των γενικών υπηρεσιών προσανατολισμού, υπηρεσιών σχολικού και επαγγελματικού προσανατολισμού ρητώς επιφορτισμένων με την αντιμετώπιση των αναγκών των μειονεκτούντων ατόμων.  Όταν το έργο αυτό επιτελείται από γενική και όχι ειδικευμένη υπηρεσία προσανατολισμού, πρέπει να προβλέπεται ότι το προσωπικό πρέπει να έχει λάβει τέτοια κατάρτιση ώστε να κατανοεί και να αντιμετωπίζει τις ειδικές ανάγκες των μειονεκτούντων ατόμων.  β) Αξιολόγηση  Εντοπισμός των αποτελεσματικών μεθόδων αξιολόγησης και καθιέρωση, κατά το δυνατό, αυτών των μεθόδων.  Χορήγηση προτεραιότητας στις εξής αρχές:  - το ίδιο το μειονεκτούν άτομο (και, ενδεχομένως, η οικογένειά του) πρέπει να συμμετέχει ενεργά στην αξιολόγηση,  - κάθε ενδιαφερόμενος πρέπει να ενθαρρύνεται να επιλέγει το καλύτερο επίπεδο κατάρτισης και τον υψηλότερο επαγγελματικό στόχο που μπορεί να επιτύχει.  γ) Εξεύρεση εργασίας  Δημιουργία, σε περιφερειακό επίπεδο και στα πλαίσια των γενικών υπηρεσιών εξεύρεσης εργασίας, υπηρεσιών εξεύρεσης εργασίας με σκοπό να βοηθούν τα μειονεκτούντα άτομα, που έχουν καταρτιστεί κατάλληλα, να βρουν δουλειά.  Να εξασφαλιστεί ότι οι υπηρεσίες αυτές φροντίζουν επίσης για την περαιτέρω παρακολούθηση και υποστήριξη των μειονεκτούντων ατόμων στην εργασία που βρήκαν, τουλάχιστον για μια αρχική περίοδο.  Εφαρμογή προγραμμάτων κατάρτισης των υπευθύνων για την εξεύρεση εργασίας των μειονεκτούντων.  5. Εργοδότες και οργανώσεις εργαζομένων  α) Κίνητρα για τους εργοδότες  Ενθάρρυνση των εργοδοτών για μεγαλύτερη χρησιμοποίηση κεφαλαίων από δημόσιους πόρους.  Διάθεση, ενδεχομένως, ανάλογα με την εθνική πολιτική και κατάσταση, τέτοιων κεφαλαίων για την κάλυψη, εν όλω ή εν μέρει, του ειδικού κόστους που συνεπάγεται για τον εργοδότη η πρόσληψη μειονεκτούντος εργαζόμενου.  Οι επιλέξιμες δαπάνες θα πρέπει να περιλαμβάνουν τις προσαρμογές των μηχανημάτων ή του εξοπλισμού, τη διευθέτηση των σημείων εισόδου και τα έξοδα πρόσθετου προσωπικού.  Οι επιχορηγήσεις θα πρέπει να δίνονται τόσο κατά την επαναπρόσληψη ενός εργαζόμενου μετά την απόκτηση κάποιας μειονεξίας όσο και για τις νέες προσλήψεις.  Στην περίπτωση νέων προσλήψεων, να προβλέπεται δημόσια συνεισφορά στο μισθό του εργαζομένου για μια ορισμένη περίοδο ενημερωτικής κατάρτισης.  β) Οργανώσεις των εργαζομένων  Ενθάρρυνση των συνδικαλιστικών οργανώσεων να παρέχουν κάθε απαραίτητη υποστήριξη στους μειονεκτούντες εργαζόμενους και να εξασφαλίζουν την αρμόζουσα υποστήριξη των συμφερόντων τους στους διάφορους αντιπροσωπευτικούς φορείς. 6. Κοινωνική ασφάλιση  Να διασφαλισθεί ότι οι μειονεκτούντες εργαζόμενοι που χάνουν τη δουλειά τους ή που δεν μπορούν να βρουν απασχόληση μετά από επαγγελματική επαναπροσαρμογή δεν θα βρεθούν κατόπιν, απλώς και μόνο λόγω της μειονεξίας τους, σε χειρότερη οικονομική κατάσταση από ό,τι οι άλλοι εργαζόμενοι που ευρίσκονται σε παρόμοια κατάσταση.  Επίσης να εξασφαλισθεί ότι τα συστήματα κοινωνικών παροχών δεν επιδρούν ανασταλτικά στη χρησιμοποίηση των δυνατοτήτων της μερικής απασχόλησης, των περιόδων δοκιμαστικής απασχόλησης ή της σταδιακής εισόδου ή επιστροφής στην εργασία, όταν τέτοια μέτρα εξυπηρετούν τόσο τον μειονεκτούντα εργαζόμενο όσο και τον εργοδότη.  ΤΜΗΜΑ ΙΙ  ΓΕΝΙΚΑ ΘΕΜΑΤΑ  1. Περιβάλλον  Να εξασφαλιστεί ότι τα μειονεκτούντα άτομα διαβιώνουν σ' ένα περιβάλλον που τους επιτρέπει να επωφελούνται από τις δυνατότητες επιμόρφωσης και περαιτέρω επαγγελματικής κατάρτισης και να συμβάλλουν στην οικονομία με όλες τις ικανότητές τους.  Αποτελεσματική εφαρμογή της υπάρχουσας νομοθεσίας και, όπου είναι αναγκαίο, θέσπιση νέων νομοθετικών μέτρων για την επίτευξη:  - κατάλληλης κατοικίας (ενσωματωμένης, όταν αυτό είναι δυνατό, στο γενικότερο στεγαστικό/κοινωνικό σύνολο),  - κατάλληλων μέσων μεταφοράς προς τους τόπους επαγγελματικής κατάρτισης και εργασίας,  - επαρκών μέσων πρόσβασης στο χώρο εργασίας και διακίνησης μέσα σ' αυτόν, ιδίως προκειμένου για δουλειές γραφείου.  Να ληφθεί μέριμνα ώστε τα μέτρα που προορίζονται να εξασφαλίσουν αποτελεσματικά τη δίκαιη μεταχείριση των μειονεκτημάτων ατόμων να μην είναι δυνατό να θεωρηθούν ότι δημιουργούν δυσμενείς διακρίσεις έναντι των υγιών ατόμων.  Να δοθεί προσοχή στην ανάγκη για ελαστικότερους όρους εργασίας των προσώπων που έχουν αναλάβει τη φροντίδα ενός μειονεκτούντος ατόμου.  2. Πληροφόρηση και παροχή συμβουλών  α) Βοήθεια στους μειονεκτούντες  Προς όφελος των μειονεκτούντων ατόμων, των οικογενειών τους και των ενδιαφερομένων επαγγελματικών (είτε κοινωνικών λειτουργών ειδικευμένων στην ατομική αρωγή είτε διοικητικών υπευθύνων), να αναπτυχθεί ένα σύστημα πληροφόρησης και παροχής συμβουλών το οποίο θα καλύπτει τα τεχνικά μέσα βοήθειας και άλλα σημαντικά θέματα των μειονεκτούντων ατόμων.  Το σύστημα αυτό (που μπορεί να συνίσταται σε ειδικά κέντρα ή υπηρεσίες που έχουν αναπτυχθεί σε ήδη υπάρχοντα κέντρα με λειτουργίες ευρύτερης κλίμακας) να επεκταθεί προοδευτικά από εθνικό σε περιφερειακό και τοπικό επίπεδο, στο μέτρο που το επιτρέπουν οι διαθέσιμοι πόροι.  β) Ενέργειες ευαισθητοποίησης  Να αναληφθούν συντονισμένες ενέργειες για την παροχή πληροφοριών και συμβουλών στους πολιτικούς υπεύθυνους, στους κοινωνικούς εταίρους και στο ευρύ κοινό σχετικά με τις ικανότητες και τις ανάγκες των μειονεκτούντων ατόμων.  Ειδικότερα, να κυκλοφορήσει σε ευρεία κλίμακα οπτικοακουστικό υλικό σχετικά με τα προβλήματα των μειονεκτούντων ατόμων μέσω καταλλήλων οδών, όπως π.χ. οι ομάδες συμφερόντων και τα συστήματα κατάρτισης των κοινωνικών εταίρων.  3. Κοινωνική έρευνα  Να ενθαρρυνθεί και να συντονισθεί η κοινωνική έρευνα -που θα πρέπει να οδηγήσει στη δημιουργία εθνικών βάσεων στοιχείων- με σκοπό να αναλυθούν οι ανάγκες και οι δυνατότητες και να αξιολογηθεί η αποτελεσματικότητα των μέτρων που έχουν ληφθεί.  4. Διαβούλευση, συντονισμός και συμμετοχή  Να συνεχισθούν και να αναπτυχθούν τα συστήματα διαβούλευσης, συντονισμού και συμμετοχής που έχουν καθιερώσει οι εθνικές περιφερειακές και τοπικές αρχές, συμπεριλαμβανομένων, στο πλαίσιο αυτής της δραστηριότητας, και των δημόσιων υπηρεσιών και οργανισμών, των ευαγών οργανώσεων, των ανεξάρτητων επαγγελματιών, των κοινωνικών εταίρων και των μέσων ενημέρωσης καθώς και των μειονεκτούντων ατόμων και των οικογενειών τους.  Πρέπει να δοθεί ιδιαίτερη προτεραιότητα στην ενεργό συμμετοχή των μειονεκτούντων ατόμων, είτε μέσω εκπροσώπων είτε προσωπικά, στη λήψη και εφαρμογή των αποφάσεων που τους αφορούν.